Amerikansk violinspiller med rødder i Vestermarie og Klemensker – Nyheder fra Bornholm » Bornholms Tidende\nAmerikanske Evelyn Harpham fra Arlington, Virginia med rødder i Vestermarie og Klemensker. Privat foto\n13. AUG 2020 13. aug 2020 • 19:17 AF\nEn dna-test kan bringe dig vidt omkring i verden. Her er historien om amerikanske Evelyn Harpham fra Arlington, Virginia med rødder i Vestermarie og Klemensker.\nHvis du har prøvet at tage en dna-test, så kan du måske godt være lidt frustreret over, at spændingen omkring, hvor du stammer fra i verden, er alt for hurtigt udløst: ”Okay. Jeg er mest skandinavisk, noget irsk og en smule finsk – og livet går videre”. Lidt som at vente på en præmieløs lottokupon med forventningens glæde som øverste markør.\nMin mand har for eksempel en anelse græsk/syditaliensk etnicitet, men når han ikke kan få nogle direkte navne på familiemedlemmer, så taber han hurtigt interessen, og det tror jeg, mange gør. Det er dog heldigvis sådan, at man godt kan bruge sin etniske oprindelse til konkret slægtsforskning, så kedelige etnicitetsprocenter bliver til mennesker af kød og blod – især hvis man også gider at plotte familiemedlemmer ind på sit stamtræ. Der skal arbejdes lidt for det, og så vanker der også præmier i form af spændende familiehistorier for enden af knokleriet.\nLad mig præsentere Evelyn Harpham. Bag dette smukke navn gemmer der sig en nydelig 76-årig dame fra Arlington Virginia. I skrivende stund har vi kendt hinanden en uges tid. Hun har rødder på Bornholm. Hendes oldemor Laura Kirstine Marker er født i Vestermarie i 1868, mens tipoldeforældrene stammer fra både Vestermarie og Klemensker. Jeg fandt Evelyn via min dna-test hos Myheritage. Vi deler 0,8 procent DNA, og selvom det ikke lyder ikke af meget, så er det nok til, at vi sandsynligvis deler samme olde- eller tipoldeforældre.\nDet kan tyde på, at det irsk,\nskotske og walisiske etnicitet\ner fra din fars side\nEvelyn og jeg har 44 fælles dna-matches og bag en del af disse matches, gemmer der sig bornholmske navne, så der er ingen tvivl om, at vores fælles forfædre har sit genetiske ophav på Bornholm. En del af det i hvert fald. Jeg har bedt Ilan Melchior, dansk country manager hos Myheritage om hjælp, for man farer nemt vild i de genetiske kringelkroge. Han kan f.eks. hurtigt spotte, at vores fælles forfædre skal findes på min fars side:\n”Når jeg kigger på Evelyns skønnede etniciteter ved siden af dine, kan jeg se, at det er det irske, skotske og walisiske etnicitetet, I har til fælles, mens hun intet skandinavisk etnicitet har. Jeg kan under fælles DNA-matches se, at hun ikke matcher med din mor, og at jeres fælles slægtsnavne er Hansdatter og Jørgensen som er fra din fars side, og det kan tyde på, at det irsk, skotske og walisiske etnicitet er fra din fars side,” skriver han til mig i en mail.\nDet lyder muligvis som volapyk for nogen, for havde jeg ikke lige skrevet, at Evelyns oldemor var født i Vestermarie? Hvordan kan det så være, at hun ikke har skandinavisk etnicitet? Ganske kort kan det forklares sådan, at det er tilfældigt, hvilken dna, som du arver fra dine forældre – og som de igen har arvet fra deres forældre. Derfor kan spor efter den skandinaviske etnicitet forsvinde stille og roligt ud af slægten. Dog kan Evelyns søskende for eksempel godt have haft skandinavisk etnicitet, mens Evelyn ikke har arvet noget.\nEvelyns far og bror.\nMen at Evelyns forfædre stammer fra Bornholm er der ingen tvivl om. Hun har skrevet til mig, at de “nyeste” danskere i hendes familietræ er hendes oldemor og tipoldeforældre, der emigrerede fra Bornholm I 1870’erne. Tipoldefar er Lars Peter Marcher (eller Marker) født den 12. februar 1820 i Vestermarie Sogn, som giftede sig i 1857 med Ellen Kirstine Pedersen (Der tog sin fars efternavn ”Jørgensen”, efter hun emigrerede.) De fik Laura Kirstine Marker, som kun var ni år gammel, da hun drog med forældrene til Amerika.\nOg her følger lidt flere familieoplysninger på Evelyn: Hendes tipoldefar Lars var søn af Hans Peter Marcher født omkring 1799. Hans Peter giftede sig med Ellen Margarethe Larsdatter.\nEllen Kirstine Pedersens far var Peder Jørgensen, som var født i Klemensker i 1788. Han giftede sig med Ellen Kirstine Hansdatter i 1815 i Nyker. Ellen Kirstine blev født i Klemensker i 1795 og døde i Nyker den 3. marts 1853.\nJeg har ofte spekuleret på,\nhvorfor de ville forlade\net smukt sted som Bornholm\n”Dette er alle de oplysninger, jeg har i øjeblikket. Jeg ved, at de, der emigrerede, først flyttede til Rønne, før de tog skibet til USA. Jeg har ofte spekuleret på, hvorfor de ville forlade et smukt sted som Bornholm. Lars Peter var 50 år gammel, da han emigrerede, hvilket er sent i livet med så stor en livsændring.\nEvelyn Harpham er født ind i en musikalsk familie, som har slået deres folder i Washington og som ligger langt væk fra det landmandsliv, som var det første arbejde, som hendes bornholmske tipoldefar havde i USA.\nBegge hendes forældre var professionelle musikere. Hendes mor, Virginia Harpham, var violinist i National Symphony Orchestra i Washington, D.C. i over 34 år. Faderen Dale Harpham var en trombonist i United States Marine Band. Han startede i trombonesektionen, blev derefter assistentleder og i slutningen af sin karriere, var han leder. US Marine Band spiller for alle de sociale funktioner i Det Hvide Hus og andre ceremonier.\nSeks-årige Evelyn begyndte sine musikstudier ved klaveret, derefter violinen og så blev det violaen. Hun optrådte først i et lille orkester, der ledsagede National Ballet i Washington. Derefter blev hun medlem af Kennedy Center Orchestra/The Washington National Opera Orchestra. (Det er det samme orkester, men med to arbejdsgivere under samme tag i Kennedy Center for Performing Arts.) Evelyn har spillet for den danske kongelige ballet flere gange. Hun gik på pension i 2009 og optræder nu sammen med Alexandria Symphony Orchestra – bortset fra herunder coronaen.\nLaura Kirstine med sin mand.\nEvelyn er en aktiv pensionist:\n”Jeg bliver 77 år den 13. i denne måned. Jeg føler mig 35-40 år gammel inden i, men når jeg ser spejlet, ved jeg, at jeg er ældre end, hvordan jeg har det! Jeg prøver at gå hver dag, og jeg deltager i yoga og andre træningskurser online. Jeg er medlem af en international (USA og Canada) kvindegruppe, der blev startet i 1869, kaldet P.E.O. Vores mandat er at hjælpe kvinder med deres uddannelsesudgifter ved at finde kandidater til vores tilskud, priser, stipendier og lån. Vi har ikke været i stand til at have vores månedlige møder siden marts, men har fået tilladelse til at starte igen i september,” fortæller hun og fortsætter:\n”Jeg er også medlem af en fransk samtalegruppe, der nu mødes over Zoom, en gang om ugen. Jeg fortsætter med at studere dette sprog, da min svigerinde er fransk, ligesom min niece og nevø. Min nevø, Mathis, er i Montreal, Canada og studerer til sin kandidatgrad i miljøundersøgelser i januar, mens min niece, Solange, arbejder for den franske regering. Hendes område er Stillehavsøerne.”\nJeg har ikke fundet ud af præcis, hvor Evelyn og jeg deler forfædre, men det skal jeg nok finde ud af, men jeg har fundet en super interessant dame på den anden side af jorden. Det er da fantastisk!\nEt bornholmsk gadekryds med skotske og finske rødder\nMan kan godt føle sig lidt små eksotisk, når man sådan får taget en dna-test og får kigget på sin etnicitet – eller måske mere som et bornholmsk gadekryds med afstikkere til både øst og vest.\nJeg tog en dna-test for snart et par år siden, og derefter har jeg været så heldig, at min mor, min søn og min mand også har taget en test. Det gør nemlig slægtsforskningen lidt nemmere.\nAlle mennesker modtager en tilfældig blanding af dna fra sine forældre: 50 procent fra moderen og 50 procent fra faderen. På grund af tilfældighederne vil en person ikke nødvendigvis arve en præcis 50 procent af hver af forældrenes etniske grupper. Hvis ens far for eksempel er 50 pct engelsk og 50 pct iberisk, kan du muligvis arve 50 procent engelsk etnicitet, mens dine søskende arver 25 procent engelsk og 25 procent iberisk. Begge har iberisk herkomst, men ens søskende kan have arvet det dna, der er forbundet med etniciteten, mens man ikke selv gjorde det.\nGodt så. Myheritage har fundet frem til, at jeg har tre etniciteter. Jeg er 82,4 pct skandinav, 16,5 pct irer/skotte/waliser og 1,1 pct finsk. Hvad kan jeg så bruge det til? Ilan Melchior fra Myheritage har svaret:\n”Det mest interessante i første omgang er måske at sammenligne dine resultater med din mor og søns. Vi kan starte med din mor, som har en god blanding af skandinav og englænder med en smule finsk og baltisk DNA. Mens din mor “kun” er 50 procent skandinav, er du hele 82,4 procent skandinav, hvilket kan tyde på, at din far har haft en del skandinavisk dna også, men også en del irsk, skotsk og walisisk dna fra ham, da de 16,5 procent du har, ikke kommer fra din mor. At du har finsk dna fra din mor – men ikke baltisk, selvom din mor har mere baltisk end finsk dna er en del af tilfældighedernes spil, når det kommer til etniciteter,” forklarer han.\nDet er bare med at holde tungen lige i munden, da dette dna minder mig mistænkeligt om matematik, selvom det ikke er helt logisk.\n”Selvom du ikke har engelsk etnicitet, så kan du godt have engelske rødder,” forklarer Ilan:\n”I dit tilfælde har du 1.088 matches med engelsk etnicitet, selvom du ikke selv har noget, og det viser godt at en del af dine forfædre havde engelsk etnicitet, som de blandt andet gav videre til mange af dem, du matcher på MyHeritage. Med hensyn til din søn har han ikke fået noget af din irsk, skotsk og walisiske DNA, men til gengæld en del nord- og vesteuropæisk, som må formodes at komme fra hans far, da du ikke har noget af det i dit resultat.”\nI Danmark har 84,2 procent af de testede skandinavisk etnicitet og 43 procent nord- og vesteuropæisk etnicitet. Dog har kun 6,7 procent irsk, skotsk og walisisk etnicitet, og der er heller ikke mange (5,7 procent) som har finsk etnicitet. Derfor vil jeg fremover tænke på mig selv som temmelig unik.


Vibrationstræning hjælper osteoporose-patienter\n”Vi har gode erfaringer med vibrationstræning af osteoporosepatienter”.\nInterview med Professor dr. med. Dieter Felsenberg, tysk osteoporosespecialist på Freie Universität & Humboldt Universität Berlin\n”Vi har gode erfaringer med Vibrationstræning. Det hjælper både osteoporose og andre patienter”.\nVibrationstræningen øger muskelkraften, forbedrer ydelsesevnen og bevarer knoglerne, fordi det forhindrer at patienterne mister knoglemasse. Den kan også stimulere knoglerne, så de producerer ny knoglemasse”, forklarer Dieter Felsenberg. Og fortsætter;\n”For osteoporosepatienter er der en stor risiko for at de falder og brækker knoglerne. Her hjælper vibrationstræningen, fordi den styrker muskulaturen, så risikoen for at de falder, ikke er så stor. Og fordi træningen styrker knoglemassen, så risikoen for at de brækker noget, hvis de falder, også bliver mindre.\nFor osteoporosepatienter går det først og fremmest ud på at forhindre nedbrydningen af knoglerne, så den nuværende knoglemasse kan bevares.\nSengeliggende patienter mister knoglemasse\nHvis man ikke bruger sine muskler, mister man knoglemasse. Hvis man ligger i sengen i 60 dage uden rigtigt at bruge musklerne, nedbryder man 4 procent knoglemasse.\nHos yngre mænd lykkedes det at bevare muskelmassen helt med vibrationstræning, i et 60 dages forsøg, men ældre mennesker er mere skrøbelige, og har brug for mere tid, deres knogler bliver ikke bygget så hurtigt op.\nAktiverer en refleks mange gange i sekundet\nVibrationstræning virker ved at aktivere en refleks mange gange i sekundet. Når man bruger vibrationstræning bliver musklerne hele tiden skiftevis strammet og så løsnet igen. Vi har også brugt vibrationstræningen til sengeliggende patienter. Ved hjælp af en vippeseng, bliver de tippet op på højkant, så de står på vibrationstræneren.\nVibrationstræning kan virkeligt erstatte fitnesscenteret, - det er en meget effektiv måde at træne på. Derfor må man også kun træne maksimalt tre gange om ugen. Og med mindst 24 timers pause og allerhelst 48 timer, i mellem hver træning.\nEllers får man det dårligt efter et par uger og bliver helt slap pga. overanstrengelse.\nEkstrem effektiv træning\n15 minutters vibrationstræning per uge er egentligt nok til at bibeholde muskelkraften hos yngre mænd. Det er faktisk det samme som bodybuildertræning, hvor musklerne hele tiden bliver revet over, så de ”tænker” vi er ikke stærke nok, så vi må vokse.\nDet er en ekstrem effektiv træning. Man har slet ikke den følelse, når man står på vibrationstræneren, men det er en stor belastning for kroppen.\nEn undersøgelse har også vist, at brugerne af vibrationstræneren taber sig. Undersøgelsen varede i 60 dage med tre forskellige grupper. Gruppen der brugte vibrationstræning tabte 15 procent af fedtet på maven og overlårene.\nDesværre er det ikke alle osteoporose-patienter i Tyskland, der bruger vibrationstræning i dag. Kun cirka 5 – 6 procent. Kendskabet til træningen er endnu ikke så udbredt, men det vil stige i løbet af de næste par år, siger professor Dieter Felsenberg”.\nSe Professor Felsenbergs forskningsartikler på:\nKONTAKTOPLYSNINGER TIL PROFESSOREN\nZentrum Muskel- & Knochenforschung\nFreie Universität & Humboldt-Universität Berlin\n12203 Berlin,Hindenburgdamm 30\nLæs også om flere andre studier omkring vibrationstræning mod osteoporose og træning i almindelighed her


R.I.P. Password - 4D A/S\nI dette blogindlæg vil du blive introduceret til ”Password Less Authentication”, som er en moderne, brugervenlig og sikker erstatning til passwords i forbindelse med autorisering og validering af brugeradgang til IT-systemer.\nOprettet: Onsdag, maj 29, 2019\nNår du læser dette blog indlæg, er der en stor chance for, at du læser det på en computer, hvor du er blevet valideret ved at indtaste brugernavn og password, da du loggede på. Det er der vel ikke noget galt i - eller er der? Hvis din computer kun er fyldt med familiebilleder eller kageopskrifter kan du vel sagtens have den holdning at; hvis nogen får adgang til din computer, hvad er så det værste, der kan ske? De vil kunne se lidt billeder af familien eller din hemmelige opskrift på gulerodskage! Men hvad nu hvis der er fortrolige informationer, der ligger på din computer, eller du bare gerne vil beskytte din opskrift på gulerodskage? Så er du vel nødt til at have et brugernavn og password, som ingen kender - og da du sikkert ikke gider at skifte brugernavn hver 3 måned, så må det vel gå ud over dit password!?\nHvor sikkert er dit password? Er sikkerheden omkring et password baseret på længden, sammensætningen eller hvor ofte det bliver skiftet? NOGLE ville sikker mene ja, og for år tilbage ville de FLESTE sikkert mene ja. Men hvad sker der egentlig, hvis vi tvinger brugerne til at bruge lange og svære passwords, der skal skiftes ofte? Vi er jo kun mennesker, så i de fleste tilfælde bliver passwords enten skrevet ned eller konstrueret på en sådan måde, at det er relative nemt at gætte (Sommer2019 - eller hvis det skal være vildt $ommer2019) - eller endnu værre som Microsoft beskriver det:\nDet er jo sandt, men hvad skal vi så gøre? Det næsten åbenlyse svar må være, at vi skal bruge to-faktor godkendelse! Om det så er ved hjælp af en app på mobilen, et fingeraftryk på computeren eller i form af en sikkerhedsnøgle (fx USB ). Uanset, hvilken løsning vi vælger, så er proceduren at brugerne skal have et brugernavn og et password (som de så skriver ned). Sikkerheden er blevet forhøjet, men brugerne skriver stadig deres passwords ned, MEN hvad nu hvis vi kan fjerne passwords fra ligningen? Hvad nu, hvis en bruger kan blive valideret ved hjælp af et brugernavn og en af de tidligere nævnte multi-factor authentication?\nInd på scenen træder ”Password Less Authentication”. Microsoft og andre IT-virksomheder er begyndt at tage Password Less Authentication til sig, således at brugerne kan blive valideret på en sikker måde - uden brug af passwords - og dermed nemmere og endnu mere sikkert.\nI praksis en meget simpel løsning, hvor det system, der skal validere brugeren, efter at have bedt om et brugernavn, springer direkte til to-trins godkendelsesdelen uden at brugeren skal indtaste sit password. På den måde eliminerer vi at brugeren skriver sit password ned og at nogle kunne ”kigge brugeren over skulderen”.\nHvis man bruger et system, der allerede nu understøtter Password Less Authentication (fx Office 365) og brugerne har sat to-trins godkendelse op på deres mobil (Microsoft Authenticator app), så er det bare et spørgsmål om at tilvælge det i appen. Herefter vil brugeren kun skulle angive sit brugernavn ved login, hvorefter resten klares med to-trins godkendelsen på mobilen.\nMed udrulningen af Windows 10 opdatering (1903) begynder Microsoft at understøtte FIDO2 godkendelse, så du kan administrere adgangen til applikationer med en sikkerhedsnøgle. Og hvem ved - måske inden længe – vil du også være i stand til at logge direkte på Windows 10 med en sikkerhedsnøgle og Password Less Authentication.\nHvordan kan det gøres endnu bedre? Når vi en dag når dertil hvor alle systemer understøtter Password Less Authentication, så kunne passwords genereres med en passwordgenerator, hvormed de kan bliver så komplekse som muligt - og vi aldrig mere behøver at skulle huske og dermed ej heller for behov for at nedskrive vores passwords.\nBehovet for IT-sikkerhed stiger\nFor ti år siden var størstedelen af de data en bruger havde adgang til placeret inden for virksomhedens fire vægge, og brugerne brugte ofte kun deres firmacomputer til at tilgå disse data. Virkeligheden nu ser meget anderledes ud. Mange virksomheder har nu data liggende ude i skyen og brugerne til går data fra mange forskellige enheder, så risikoen for at brugernes passwords (og dermed adgang til data) bliver kompromitteret er blevet mange gange større. Løsning ligger lige fremfor os og den hedder Password Less Authentication!\nJeg har altid sagt ”Et system, der er sikkert og brugervenligt - det findes ikke”. Måske tog jeg fejl?! 😊


Indtryk og udtryk i danskugen | Margrethe Reedtz Skolen\nIndtryk og udtryk i danskugen\nI sidste uge havde eleverne på Margrethe Reedtz Skolen en hel fordybelsesuge i faget dansk. Alle elever var i løbet af ugen blandet på kryds og tværs, og skulle igennem en lang række aktiviteter som foredrag, besøg på Holstebro Kunstmuseum, fortolkningsopgaver og billedkunst lære at fordybe sig i både udtryk og indtryk.\nDet er ikke nogen nem opgave at træne fordybelse, men det er her kan kunsten give os en hjælpende hånd. Fordybelse handler om at give sig tid, stoppe op og prøve at gennemskue, hvad det er man ser og hvad det man ser fortæller en. Det er ofte det direkte modsatte af den ipadskærm med guldstjerner, lyde og visuelle effekter mange børn er vant til i dag – et maleri er et stillestående visuelt udtryk uden lyd.\nI starten af ugen handlede aktiviteterne mest om, at høre om forskellige kunstværker og lære hvordan man kunne fortolke dem, men som ugen gik, skulle eleverne i højere og højere grad gå fra at fordybe sig i det billede de så, til selv at være skabende. Eleverne fik lavet både malerier, skulpturer og ikke mindst 3D printede kuber inspirerede af vores kommende kunstværk Fremmedlegemet.\nHele kunstugen sluttede med en flot fernicering, hvor mange forældre var mødt op for at høre eleverne fortælle om, de mange forskellige aktiviteter i ugens løb. Til ferniseringen blev alle værker og opgaver præsenteret, og disse kan stadig ses hvis man besøger skolens aula.\nVi fik et hav af indtryk, som blev til et hav af udtryk. Men mest af alt fik vi arbejdet med fordybelse, forundring og fantasi på en meget konkret facon i en hel uge. Noget vi er sikker på kan styrke vores elever ikke bare nu men også på sigt.\nSe billeder fra kunstugen og udstillingen\nSe billeder fra besøg på Holstebro Kunstmuseum


Du søgte efter MKBHD - MANDESAGER\nMKBHD kigger på skærmkanter og fremtidens mobildesign\nNår man har så meget elektronik forbi sit skrivebord som Marquez Brownlee fra MKBHD, så har man altså et meget godt overblik og fornemmelse for, hvad der venter af fede ting ude i fremtiden. Og du får derfor en update her i videoen, hvor MKBHD kigger på skærmkanter og fremtidens mobildesign. Han er sgu meget kompetent …\nMKBHD tester Razer Phone\nFor tre uger siden præsenterede Razer deres første mobiltelefon, og nu begynder anmeldelserne at dumpe indad den digitale fordør. En af de mere spændende af slagsen får du her i videoen, hvor MKBHD tester Razer Phone. Marques Brownlee er altså en kapacitet indenfor elektronik. Derfor vejer hans mening også tungt, og selvom han er imponeret over den …\nMKBHD kigger nærmere på Essential Phone\nDet er svært at komme udenom den nye mobil fra Androids grundlægger, Andy Rubin, og i videoen ovenover kan du se med, når elektronikmesteren MKBHD kigger nærmere på Essential Phone. Den er da ret lækker. De første eksemplarer er begyndt at rulle ud til kunderne, og som han også selv nævner i videoen, så er der …\nMKBHD har fået den nye iPhone 8 i hånden før alle andre\nDet vælter rundt med rygter om den kommende iPhone, men tekniknørden MKBHD har fået den nye iPhone 8 i hånden før alle andre. Altså ikke den endelige produktionsmodel, for den er stadig et stykke ude i fremtiden, men i stedet en dummy, som der bliver sendt ud til tilbehørsproducenter, og den giver et ret godt billede …\nMKBHD har fået RED’s vanvittige mobiltelefon i hænderne\nFor en måneds tid siden præsenterede RED fuldstændigt ud af det blå deres første mobiltelefon, og MKBHD har fået RED’s vanvittige mobiltelefon i hænderne. Det er imponerende hardware. Så kan det godt være, at der indtil videre kun er tale om en prototype uden fungerende skærm, men det giver stadig et godt billede af, hvordan …\nDen afdøde narkobaron Pablo Escobar har en bror, som åbenbart står i spidsen for sit eget mobilfirma. Tilbage i december sidste år afslørede han Fold 1, en foldemobil med et absurd lavt prisskilt på 2.400 kroner. Det virkede næsten for godt til at være sandt, så tech-guruen MKBHD bestilte et eksemplar for at undersøge sagen, …\nSådan fungerer fingeraftrykslæseren i skærmen på mobilen\nTilbage i januar blev den nye Vivo X20 Plus UD mobil afsløret med verdens første fingeraftrykslæser i skærmen, og det er ret genialt i stedet for at gemme den af vejen på bagsiden eller siden. Men hvordan virker det egentlig? Det kigger Marques Brownlee – eller MKBHD – nærmere på her i videoen, hvor han …\nNu hvor 2017 lakker mod enden, er det vist på tide at se på, hvad der har rørt sig i mobilbrancen det seneste år, og det gør MKBHD her i videoen, hvor han kårer de bedste mobiler i forskellige kategorier. Man må også sige, at han er den rigtige til at lave sammenligningen, for MKBHD …


oh baby it´s cold outside… | frufriis\nSå kunne vi ikke blive indendøre længere. Tiden var inde til at kaste tumligen ud i det ubarmhjertige nordiske klima! Det var tid til en tur i klapvognen! Mest bliv tidspunktet for denne begivenhed valgt grundet af, at vi kl. 13.00 dags dato havde en aftale på folkeregistret. Da klokken var 11.30 begyndte vi derfor at pakke til denne udflugt. Dertil meldte sig tvivlsspørgsmålet; hvad skal sådan en varmblodet størrelse skal have på?!!? Vi valgte igen lag på lag løsningen, hvilket resulterede i, at synet af Tristan efterfølgende leder tankerne hen til en genkendelig figur fra Disneys juleshow eller en meget velkendt dæk-figur!\nNå men anyway afsted med os – i meget god tid, men så var der også tid til at nyde den helt nye fornemmelse af regn. Den blev modtaget med blandede følelser. Noget der ligende undring og efterfølgende noget, som mindende om lidt irritation, og det forstår man jo godt.\nSelve mødet på folkeregisteret var en rigtig behagelig oplevelse. Vi havde ellers, fordomsfulde som vi er overfor offentlige instanser, frygtet lidt, at det kunne blive en situation, hvor man lige tager en ekstra dyb indåndig. Vi blev heldigvis gjort til skamme, da vi blev mødt af en meget sød og kompetent medarbejder! SÅDAN ikke nogen slinger i valsen dér, og udkommet er at vores søn nu har et dansk personnummer.\nDet blev fejret med et festmåltid af rang – gløgg til mor og far. Blendet spaghetti med kødsovs til tumligen, hvoraf det meste nok endte i mund og mave – måske.\nI skrivende stund må jeg dog konstatere, at der ligger både kød OG en rosin på gulvet. Så det der med at det er barnet, som sviner, den går nok ikke helt. Theis gør også 😉


Spørgsmål og svar om COVID-19 vaccination til 12-15 årige\nFind svar på praktiske spørgsmål, man som forældre kan have til vaccination af sit barn.\nDu kan læse om, hvordan dit barn bliver inviteret til vaccination, hvordan du sammen med dit barn kan tale om vaccination, og om hvordan selve vaccinationen foregår. Du kan også læse, hvad du skal være opmærksom på, hvis dit barn skal vaccineres.\n4. Hvor kan mit barn blive vaccineret?\nDit barn har mulighed for at blive vaccineret på regionale vaccinationssteder, hos praktiserende læger og hos private leverandører. Læs hvordan dit barn kan blive vaccineret herunder:\nNår du har modtaget invitation til vaccination af dit barn, kan du bestille tid via vacciner.dk til vaccination i et regionalt vaccinationscenter.\nHar du brug for hjælp til at bestille tid eller til at ændre på tidsbestillingen, kan din region hjælpe dig med at finde det vaccinationssted, der passer dit barn bedst.\nMange praktiserende læger tilbyder vaccination\nDu kan se hvilke praktiserende læger, der tilbyder vaccination og hvordan du får en tid\nNår du har modtaget invitation til vaccination af dit barn, har dit barn også mulighed for at blive vaccineret hos en række private leverandører.\nDu kan se, hvilke private leverandør der vaccinerer her.\n5. Hvordan foregår vaccinationen?\n6. Hvem skal med til barnets vaccination?\n7. Hvem skal med til mit barns anden vaccination?\n8. Skal vi som forældremyndighedsindehavere være enige om beslutningen vedr. vaccination af barnet?\nHar I delt forældremyndighed over jeres barn, opfordres der til, at I er enige om, at I vil lade jeres barn vaccinere. Hvis det på vaccinationscenteret opleves, at der er en uenighed mellem de forældremyndige vedr. vaccination af barnet, vil jeres barn ikke blive vaccineret, indtil det er sikret, at I begge samtykker.\n9. Bliver mit barn vaccineret af en læge?\n10. Er der noget, jeg skal være opmærksom på inden vaccination?\n11. Skal mit barn vaccineres, hvis det er forkølet eller har ondt i maven?\n12. Får mit barn samme dosis af vaccinen som voksne?


Bellas bedrifter: september 2014\nSommerens sidste roser...\nDenne sommer har ikke været nogen undtagelse -- jeg har igen i år fået i overflod af smukke roser fra min svigerforældres have.\nDet er en kæmpe luksus :-)\nMeget tyder på at det her er sommerens sidste roser. Lige nu står denne lille buket på sofabordet.\nDenne buket med de langstilkede roser nyder vi på spisebordet i køkkenet.\nOg denne lille gule sag byder velkommen på bordet i entreen.\nJeg må dog tilstå, at jeg ikke været al for god til at få taget billeder af sæsonens buketter, men nogle har jeg, og dem vil jeg vise i en lille kavalkade i løbet af efteråret. Glæd dig :-)\nEtiketter: blomster, buket, svigermor\nLene og jeg har været på udflugt til Garnudsalg i Gug ved Aalborg. Butikken er primært en netbutik, som sælger det mest lækre garn. Men hver fredag er der åbent for direkte salg af det skønne garn i netbutikkens fysiske lokaler.\nDet er ikke sidste gang vi gør det :-) Og vi var heller ikke de eneste der var der :-)\nHold da op et vidunderligt sted med smukt kvalitetsgarn til absolut fornuftige priser, god og kompetent vejledning og masser af plads til kreativ begejstring. Det kan varmt anbefales at besøge Garnudsalgs-butikken :-)\nJeg glemte helt at tage billeder, for jeg var al for optaget af al garnet. Men Liselotte med bloggen "slagt en hellig ko", som er kvinden bag manden, Kenneth, der har Garnudsalg, skriver naturligvis også om butikken og ledsager sine indlæg med meget smukke billeder. Hun skrev i løbet af forsommeren flere indlæg om hvordan Garnudsalget flyttede i nye lokaler på Indkildevej i Gug (læs f.eks. med her, her eller her).\nJeg købte garn til et nyt tæppeprojekt. For jeg hører også til blandt dem der har forelsket sig i Liselottes hækleprøve fra Garnudsalgs annonce om Blackhill-garn (se hendes indlæg her). Hun har nu lavet en opskrift på tæppet. Hun kalder mønstret "Klodshans", og du finder opskriften lige her.\nJeg hækler i Blackhill Højlandsuld på nål 3. Bundfarven hedder nattehimmel og krydres med forskellige små farveglimt. Det er et skønt projekt at have parallelt til hakkeprojektet, hvor jeg virkelig skal koncentrerer mig (jeg ved egentlig ikke hvorfor, for det er ret enkelt, men det skal jeg altså). Med Klodshanstæppet kan jeg se tv samtidig :-)\nPs. Her er et sneak-peak på hvor langt jeg er nået med hakningen af det tunesiske tæppe, hvor jeg har skrottet den mørkegrønne farve, og er startet forfra i denne smukke støvede blå farve :-)\nIndsendt af Bella kl. 11.50 2 kommentarer:\nEtiketter: Garnudsalg, hækling\nJeg har været på tjenesterejse i denne uge, og endnu engang er turen gået til Tyskland. Dette fine lille slot har været min arbejdsplads de seneste dage. Her havde vi ganske gode arbejdsbetingelser :-)\nMen det gjaldt ikke nødvendigvis for alle. Derfor til evt. havenisser som læser med på bloggen, vil jeg fraråde netop dette sted. For på disse kanter (i Saarland-regionen, omgivet af uendelige vinmarker) holdes havenisser tilsyneladende indespærret!\nAlternativt, er vi måske bare vidne til god have-humor? :-)\nIndsendt af Bella kl. 08.24 Ingen kommentarer:\nEtiketter: Bella på tur\nJeg har foldet fine gaveæsker -- både "kvadratiske" og rektangulære. Jeg har klippe og foldet dem i det kraftige, tosidige designpapir fra Søstrene Grene, og det er rigtig velegnet til formålet. Jeg har samlet æskerne med dobbeltklæbende tape.\nJeg har anvendt nogle skabeloner i plastik, som jeg har fået forærende. Jeg har tegnet yderkanten som skal klippes med blyant, og ellers markeret og præget foldelinjerne med falsebenet.\nBelært af erfaring, bør man tegne og markere den side af papiret, som skal være æskens yderside, for så er det lettere af folde siderne -- dette gode råd er hermed givet videre :-)\nDe "kvadratiske" æsker måler på midten 9 x 9 cm, og de aflange æsker måler på midten 15 x 11,5 cm. Det er fine størrelser til f.eks. smykker.\nIndsendt af Bella kl. 05.40 2 kommentarer:\nEtiketter: folde papir, gaveæske, origami, papir, papirklip\nDet her er Lisbeths perlekæde, og den var blevet for kort. Det betød at hun ikke fik den brugt, og det er for ærgerligt for smykker skal bruges. Nu har jeg forlænget den, så Lisbeth kan få den på igen :-)\nPerlekæden består af forskellige typer ferskvandsperler i grønne og turkis nuancer samt glassplinter (denne slags perlekæde kalder jeg luksusmix). Perlekæden lukkes med en sølvfarvet kuglemagnetlås. Den er syet op på almindelig perletråd med knude mellem hver perle og måler 47,5 cm. uden lås\nIndsendt af Bella kl. 18.09 Ingen kommentarer:\nEndnu en perlekæde til min mor...\nI dag er det min mors fødselsdag -- og hvad giver man kvinden der har alt (og i øvrigt også har ret mange perlekæder) ... man giver hende endnu en perlekæde :-)\nJeg gør i hvert fald, for jeg har syet denne perlekæde til hende. Hun har nemlig ikke sådan en slags :-)\nPerlerne er naturligvis ferskvandsperler og denne gang i linseform (1,1 cm i diameter og 0,5 cm tykke) i tre farver: gylden-orange, mokka og sølvgrå. De varme og kølige farver er flotte sammen!\nHertil har jeg sat en stor firkantet lås af samme slags, som i den perlerkæde-ommer, jeg syede for et par uger siden (og som jeg fortsat ikke har lavet om). Låsen er per led 2,7 cm lang og 1,2 cm bred og er i 8 karat forgyldt sølv. Det er en lås som kræver længde, og da min mor i forvejen også gerne vil ha' lidt længde på sine kæder, så måler perlekæden uden lås 48 cm, og med lås 54,5 cm. Jeg er spændt på hvordan den passer hende.\nLene har også kig på en perlekæde af denne slags perler med samme slags lås, dog i sølv, men hun forestiller sig at kæden skal være meget længere, sådan ca. 80 cm + lås, sådan at låsen hænger i siden på perlekæden. Den tror jeg, at jeg snart vil sy for at se hvordan det ser ud.\nArbejdet med perlekæden til min mor har også mindet mig om, at jeg har nogle hvide linseperler liggende (med meget flot lustre), som det kunne være flot at sy op med små perler i mellem hver linseperle. Det vil sikkert også gøre det nemmere at sy perlekæden, specielt den afsluttende del, hvor det med linseperler er meget svært at komme til at sy de sidste knuder, fordi perlerne er flade og samtidig sidder så tæt op i mod hinanden. Jeg må altid ofre et par nåle på den bekostning. Derfor er små mellemperler måske løsningen -- det skal i hvert fald prøves af :-)\nIndsendt af Bella kl. 08.35 2 kommentarer:\nKogler til ophæng...\nJeg er i gang med at eksperimentere med hvordan jeg kan lave kogler til ophæng til jul. Dvs. hvordan jeg på en pæn og elegant måde kan lave kogleophæng. Kogleophæng var jo én af de ideer, jeg havde med de mange kogler min mor og jeg samlede i sommer (se evt. blogindlæggene her og her)\nLige nu forsøger jeg mig med små øskner med gevind, som jeg har købt i byggemarkedet. Det kan være hårdt at skrue øsknen fast i koglen, og derfor er fladtangen god til at holde fast med.\nJeg tror, at det bliver en OK løsning. Når koglen kommer til at hænge i smukt bånd, ser man ikke øsknen (så meget).\nIndsendt af Bella kl. 08.00 Ingen kommentarer:\nEtiketter: DIY, julepynt, kogler\nVintageperlekæde fra 30'erne...\nEn af mine gode kolleger er den stolte ejer af denne smukke vintagteperlekæde fra 30'erne med glas- og kulperler. Dvs. nu om dage hedder det ikke kulperler, men perler af jet. (Hvis du vil vide mere om jet, så læs evt. her).\nPerlekæden skal trædes om, og det har jeg fået lov til at gøre :-)\nMen inden det kommer så vidt, skal perlerne nænsomt vaskes, og det gøres bedst, mens perlekæden endnu er hel. Herefter bryder jeg tråden, og går i gang med at træde perlekæden om.\nHvis der nu går ged i perlernes placering, så har jeg her dokumentation for hvordan perlekæden skal se ud :-)\nHvis du er til vintagesmykker, så kan det være at Pia Andersens smykker er noget for dig eller hårpynt og øreringe fra Cloudcake. Kig forbi, de laver smukke og inspirerende ting :-)\nIndsendt af Bella kl. 11.12 Ingen kommentarer:\nEtiketter: halskæde, perlekæde, vintage\nNyt bånd på Lenes perlekæde...\nLene havde sin perlekæde med bånd med den anden dag. Og min første tanke, da hun tog den frem var, at nu var den vel ikke gået i stykker igen.\nDet var den heldigvis ikke!\nNej, hun ville høre, om jeg ville sætte et andet bånd på kæden. Hun ville gerne have det grå-og-rosa-favede bånd erstattet med det sorte med hvide midterstriber.\nDet vil jeg gerne :-)\nMen jeg har endnu ikke fået det gjort, for jeg ved nemlig hvor drilsk det sorte bånd er. Båndet er meget glat og skrider let, så jeg skal lige tage mig sammen :-)\nMen det har fået mig til at tænke på, at det kunne være smart, at kunne skifte bånd på perlekæden ved bare at hægte/klikke båndet af og på ... Men hvordan, så det også ser pænt ud?\nJeg tager gerne imod forslag :-)\nIndsendt af Bella kl. 08.14 Ingen kommentarer:\nHovsa -- hvor kom du lige fra, Ketty?\nForleden dag fandt jeg en lang rød perlekæde frem (den er syet af ferskvandsperler i forskellige former, størrelser og rødlige nuancer). Jeg har ikke haft kæden på meget længe, og den ville gøre sig fint til den sorte kjole som jeg havde på.\nMen så skete det forbandede -- undskyld mit sprog! Men det er altså træls, når Ketty -- i form af en lille løkke -- kigger frem.\nHertil kommer at perlekæden selvfølgelig er super-lang -- hele 112,5 cm (uden lås). Jeg kan se frem til et større arbejde med at sy den om.\nHrmm, måske jeg skal lave den om til en hel anden slags perlekæde? ... Hrmmm, tænke, tænke...\nIndsendt af Bella kl. 10.24 Ingen kommentarer:\nMed fare for at få Royal Copenhagen (RC) på nakken (igen), for jeg har igen ladet mig inspirere, dog ikke af RC's produkter! Men da det kan virke uklart, hvor grænsen går, så...\nOK, spøg til side -- og ja, hellere grine end græde, og lidt vittig har jeg vel lov til at være på egen bekostning :-)\nJeg har for nyligt været i Regensburg i Sydtyskland (Bayern), og det kunne jeg også underholde med, hvis det her havde været et indlæg om "Bella på tur" (set evt. her, her, her, her og her). Regensburg er en meget charmerende gammel og anbefalingsværdig by, der er grundlagt af romerne i år 179. Byens smukke middelalderlige bymidte og imponerende gotiske kirke, domkirken Skt. Peter, er på UNESCO's liste over verdenskulturarv. Jeg var bl.a. til en (overraskende!) storslået orgelkoncert i domkirken, som stadig sidder i mig på den overskudsagtige måde, som stærke kulturoplevelser kan gøre.\nNå, men det er ikke det, som indlægget her skal handle om. Det skal handle om den perleamulet, som jeg blev inspireret til at lave. På vej i toget fra München lufthavn mod Regensburg sad jeg over for en pige (dvs. ung dame på ca. 30), som havde en meget interessant lang halskæde på :-) Den bestod af en flad, glat, rund sølvamulet, hvor der i amulettens øje var fastgjort, i guld, en lille hvid perle, og i perlevedhængets øje, endnu en lille perle!\nDet er blevet til denne halskæde, hvor sølvamuletten er konverteret til en stor flad sølvfarvet ferskvandsperle, pyntet med to små hvide ferskvandsperler monteret i hver perles øje. Det samlede vedhæng hænger i en lang lædersnor.\nRet fin! :-)\nFakta om halskæden:\nDen flade ferskvandsperle er 2,8 cm lang og 2,2 cm bred og sat på sølvperlestav med lille kugle.\nDe små hvide ferskvandsperler (med flot lustre) er 5 mm lange og 3 mm brede, og er sat på 8 karats forgyldte sølvperlestave med fald ende.\nLædersnoren er 1 m lang og 1 mm tyk, og er bundet med regulerbare fiskerknob.\nIndsendt af Bella kl. 10.18 2 kommentarer:\nEtiketter: DIY, ferskvandsperler, halskæde, perlevedhæng\nTusch til sten...\nJeg fik en mail for et stykke tid siden, som jeg ved et uheld er kommet til at slette. Fra Kaja, Katja, Tanja?\nMailen handlede om, om jeg kan anbefale tusch til at tegne på sten med, og gerne i lyserød eller pastelfarver.\nJeg kan ubetinget anbefale tusch af mærket Farber-Castell!\nDe er gode at tegne med og holder farven. Både med og uden lak (om lakering af sten, se evt. mere her)\nPastelfarver på sten kan dog være en udfordring, som jeg har prøvet at illustrere her med forskellige farver sten. De mørkere sten "sluger" nemlig farven. (Og så fik jeg lige byttet om på den blå og grønne tusch, da jeg tog billedet :-))\nFarverne på stenene er fra venstre mod højre: lyserød, rød, grå, støvet blå, petroleumsgrøn og gul.\nHer udover er der to streger i lyserød og rød tegnet med tusch af mærket Copic Multiliner (permanent ink), som jeg lige har købt, og derfor ikke kender holdbarheden af endnu -- men det vil jeg følge op på :-) De er i hvert fald gode at tegne med.\nAfsluttende kan jeg nævne, at jeg ikke vil anbefale at tegne på sten med tusch af mærket Staedtler, for de holder ikke farven og falmer. Det er på godt jysk træls!\nNu er der kun tilbage, at ønske god fornøjelse!\nEtiketter: sten, tegne på sten, tusch\nEndnu en blå perlekæde...\nDet forlyder fra modefronten, at blå bliver ny trend-farve. Jeg ved ikke om det er derfor, at jeg har gang i de blå ferskvandsperler?\nJeg har dog syet en del blå kæder på det seneste, hvoraf jeg har vist den her og den her og senest sættet med de meget, meget store barokke blå ferskvandsperler.\nDenne gang er det en enkel perlekæde med ovale, blå ferskvandsperler med "bælte" og en lille kuglelås i børstet sølv-look.\nBlå ovale ferskvandsperler ca. 8 mm lange\nSyet på almindelig perletråd (dvs. snoet af tre tråde) med knude mellem hver perle\nLås: sølvfarvet kuglelås (hægte) ca. 6 mm i diameter\nHalskæden måler 41, 5 cm (uden lås)\nIndsendt af Bella kl. 08.41 Ingen kommentarer:\nI sommer var vi på Hvidsten Kro med mine svigerforældre for at smage den berømte æggekage :-)\nDet var en lun og smuk sommeraften, hvor Danmark tog sig allerbedst ud, og derfor stod mindet om at betale den højeste pris, også ekstra stærkt i disse historiske rammer.\nIndsendt af Bella kl. 10.48 Ingen kommentarer:\nEtiketter: Hvidsten kro


Tusindvis af Samsung-fjernsyn går i sort efter mislykket softwareopdatering - Computerworld\n28. august 2017 kl. 09.29\nTusinder af europæiske fjernsynsejere har fået sig en grim overraskelse med den seneste softwareopdatering fra Samsung.\nOpdateringen har nemlig ifølge The Guardian gjort spritnye Samsung-fjernsyn komplet ubrugelige, fordi de går i sort og ikke kan tænde.\nDet drejer sig angiveligt om blandt andet fjernsyn i serierne 6 og 7, og opdateringen blev sendt ud i forrige uge.\nSamsung er angiveligt ved at være klar med en løsning, men kunderne kommer tilsyneladende til at vente noget tid endnu.\nProblemet kan nemlig ikke løses med en ny opdatering. I stedet skal der en tekniker ud til den enkelte kunde for at installerede det ”fix”, Samsung har udviklet.\n”Vi har bekræftet, at den løsning, vores tv-folk har testet, virker. Det skal installeres af en godkendt Samsung-ingeniør, så kontakt venligst vores tv-support, så de kan arrangere et besøg,” skriver Samsung.\nOpdateringen er den anden dårlige sag for Samsungs tv-software på få måneder. I april kom det frem, at Samsungs Tizen-styresystem til tv og smart-ure havde mere end 40 sårbarheder, der gav mulighed for at etablere fjernadgang til virksomhedens smart-tv.\nDesuden havde hackere mulighed for at overtage app-butikken i Tizen og herfra lægge ondsindet kode direkte ind i fjernsynet.


Kom til konference om den grønne omstilling - Bibliotekarforbundet\nAktuel side: Kom til konference om den grønne omstilling\n04. oktober 2019 Af Anette Lerche\nBroen til fremtiden vil på sin første årskonference den 24. oktober sætte fokus på, hvordan vi kan bidrage til at skabe en grøn og retfærdig omstilling i Danmark. Broen til fremtiden er en alliance på tværs af grønne organisationer, forskere og fagbevægelsen, herunder også BF, der arbejder for en grøn og retfærdig omstilling.\nPå årskonferencen den 24. oktober er der fokus på at udvikle ideer, handlingsplaner og aktiviteter, der kan skabe de forandringer, der er brug for – politisk, arbejdspladsmæssigt og personligt. Årskonference er opdelt i en traditionel konference om formiddagen, hvor der er fokus på, hvad en grøn og retfærdig omstilling egentlig betyder, og en række sektorrettede tema-workshops om eftermiddagen, hvor BF er medarrangør af en workshop om uddannelse og undervisning, hvor der i et af workshoppens tre hovedspor vil være fokus på oplysning, hvilket også vil være relevant for BF’s medlemmer.\nSigtet er at diskutere og konkretisere, hvordan og i hvilket regi man bedst kan arbejde videre med problemstillingerne, så en grøn og retfærdig omstilling kan virkeliggøres.\nSe mere om programmet og tilmelding her.


DSX-B41D enkelt-DIN bilstereo med DAB og Bluetooth® | Sony DK\nDAB-mediemodtager med Bluetooth®-teknologi\nDAB-mediemodtager med Dual Bluetooth®-tilslutning\nHold kontakten på vejen med Dual Bluetooth®-tilslutning. Nyd indbygget DAB-radio med kraftfuld lyd, og få glat og nem betjening takket være Sony | Music Center-appen og en LCD-skærm med høj kontrast\nLyt til DAB+ radio\nStil ind på DAB+ radio for endnu flere valgmuligheder og bedre lydkvalitet. Modtageren henter også dine DAB-favoritter.\nForener bilanlæg og smartphone med hovedenhedkontrol over udvalgte apps og nem opsætning og tilpasning af bilanlæg direkte fra din smartphone.\nPar din primære telefon via Bluetooth® for at få fuld adgang til navigation, musikafspilning og kommunikation. Der kan samtidig tilsluttes en anden telefon til at foretage og besvare håndfri opkald.\nStemmestyring til Android™\nNyd praktiske smartphone-funktioner uden at tage øjnene fra vejen. Med stemmestyring kan du betjene musik, få vejvisning i realtid og kommunikere med kontaktpersoner – alt sammen via enkle stemmekommandoer.\nTag mere medrivende lyd med på alle dine ture\nNyd klar og naturlig lyd med kraftfuld forstærkning og lydindstillinger, der kan tilpasses.\nFremhæv dynamikken i din musik med forbedrede lave frekvenser fra EXTRA BASS™.\nUSB-porten på forsiden kan afspille numre fra drev, musikafspillere og iOS-telefoner og streame lyd fra enheder med AndroidTM.\nHold kontakten på farten med Dual Bluetooth®-tilslutning fra DSX-B41D DAB-mediemodtageren. EXTRA BASS™ fremhæver rytmerne i din musik, mens 4 x 55 W forstærkning giver dig alt den lyd, du skal bruge. Stream nemt numre fra din iPhone og Android™-smartphone med AOA 2.0-kompatibel USB-port på forsiden.\nMed Dual Bluetooth® kan du tilslutte to smartphones samtidigt\nStemmestyring med Siri Eyes Free og Android™\nTænd for EXTRA BASS™ for dynamisk forstærkning af bassen\nDigital radio certificeret med tjekmærke\n2Dette produkt kaldes også DSXB41D.EUR


Få 3 tilbud og find et billigt isoleringsfirma i Egernsund – Billig Billigst\nDu er her: Forside / Isolering / Billigt isoleringsfirma i Egernsund\nBilligt isoleringsfirma i Egernsund\nBilligt isoleringsfirma i Egernsund: Vil du efterisolere dit hus, kan et isoleringsfirma i Egernsund hjælpe dig. Efterisolering kan være en effektiv måde at energioptimere dit hus. I længden vil efterisolering ofte tjene sig selv hjem, fordi din varmeregning bliver billigere. Her kan du finde et billigt isoleringsfirma i Egernsund. Du skal bare bestille 3 tilbud fra isoleringsfirmaer i Egernsund. Det er en hurtig og nem måde at spare penge på.\nBestil 3 tilbud fra isoleringsfirmaer i Egernsund\nEfterisolering udført af isoleringsfirma i Egernsund\nEr du i gang med at bygge nyt hus eller overvejer du at efterisolere et ældre hus i Egernsund, kan et isoleringsfirma i Egernsund hjælpe dig. Man kan efterisolere sit loft eller ydermurene, så varmetabet bliver mindre. Mange isoleringsfirmaer i Egernsund tilbyder netop loftisolering og hulmursisolering, da det er effektive metoder til at begrænse varmetabet. Varmen stiger op, så loftisolering vil hjælpe med at holde på varmen. En hulmursisolering kan man foretage på huse i Egernsund, som har en hulmur. Det er en nem, billig og effektiv efterisolering af et hus i Egernsund.\nSå nemt finder du et billigt isoleringsfirma i Egernsund\nVil du gerne spare penge på din varmeregning og forbedre indeklimaet i dit hus, kan et isoleringsfirma i Egernsund hjælpe dig. Du har mulighed for at finde et billigt isoleringsfirma i Egernsund, hvis du bestiller 3 tilbud her på siden. Alt hvad du skal gøre er at klikke dig videre og udfylde et lille skema med oplysninger om, hvad du gerne vil have udført af et isoleringsfirma i Egernsund. Så vil du i løbet af få dage modtage et tilbud og en pris fra 3 forskellige isoleringsfirmaer i Egernsund.\nTags: Efterisolering, Egernsund, Hulmursisolering, Isolering, Isoleringsfirma, Loftisolering\nPrevious Post: « Billigt isoleringsfirma i Ebeltoft\nNext Post: Billigt isoleringsfirma i Egtved »


Instruktør bag omstridt Peter Madsen-dokumentar: »Der var mange optagelser, som jeg så på en helt ny måde efter det blev klart, at han var morder« - politiken.dk\nInstruktør bag omstridt Peter Madsen-dokumentar: »Der var mange optagelser, som jeg så på en helt ny måde efter det blev klart, at han var morder«\n’Into the Deep’ skulle være en portrætfilm om den underfundige opfinder Peter Madsen, men mordet på Kim Wall sætter de gamle optagelser i et helt nyt lys, fortæller instruktøren.\nPeter Madsen blev 26. september 2018 idømt livstid for mordet på den svenske journalist Kim Wall.\nPeter Madsen blev 26. september 2018 idømt livstid for mordet på den svenske journalist Kim Wall. Foto: Jens Dresling\nFilm og tv 1. feb. 2020 kl. 19.28\nEn dokumentar, der pludselig forvandler sig til en gyser.\nSådan er filmen ’Into the Deep’, der handler om den danske ubådskaptajn og dømte morder, Peter Madsen, før blevet beskrevet.\nFilmen er instrueret af australieren Emma Sullivan, der fulgte Peter Madsen tæt i året op til, at han i august 2017 dræbte og parterede den svenske journalist Kim Wall om bord på sin hjemmebyggede ubåd ’Nautilus’.\nDet skulle oprindeligt være en portrætfilm af den gale/geniale opfinder, der byggede sin egen raket og drømte om at blive verdens første amatørastronaut.\nI stedet handler filmen om den forstyrrede morder Peter Madsen, hvis handlinger siden er gået verden rundt.\nTV 2 har også en stor dramaserie om ubådsbyggeren på vej, og det er blevet diskuteret, om sådanne film og serier om Peter Madsen overhovedet burde laves, når offerets efterladte sidder tilbage i stor sorg og med ubesvarede spørgsmål.\nFilmen, der kommer på Netflix senere på året, havde imidlertid for nylig premiere på den amerikanske Sundance Film Festival, og ved den lejlighed satte instruktør Emma Sullivan selv ord på dokumentarfilmens eksistensberettigelse:\n»Når man ser det i dag, så kan man se, hvad man ikke vidste dengang. Men den form for virkelighed var slet ikke på min radar. Der var mange optagelser, som jeg så på en helt ny måde efter det blev klart, at han var morder. Man kan ikke længere se det med uskyldige øjne. Ting, der virkede harmløse, uskadelige og underlige, men tilgivelige - er det ikke længere«, siger Emma Sullivan ifølge Ekstra Bladet.\nHun fortæller, at produktionen af dokumentaren har ændret sig markant, efter de makabre detaljer kom frem. I begyndelsen var det en film om en mand, der ville sende sig selv i rummet i en hjemmebygget raket, men efterhånden blev det en fortælling om de menneskelige historier.\nFilmen handler nemlig i høj grad også om den gruppe af unge ingeniører og studerende, der arbejdede for Peter Madsen på hans værksted på Refshaleøen i København, og som i første omgang havde svært ved at tro, at deres chef og læremester gemte på en så grufuld side af sig selv.\nEmma Sullivan har haft en helt unik adgang til morderen og opfinderen Peter Madsen. Hun fulgte ham i over et år i hans værksted og interviewede ham mange gange, senest samme dag, han slog Kim Wall ihjel.\n»Så tæt har jeg aldrig været på noget så grufuldt«, skriver Filmmagasinet Ekkos anmelder Niels Jakob Kyhl Jørgensen i sin anmeldelse, hvor han giver dokumentaren fem ud af seks stjerner.\nNiels Jakob Kyhl Jørgensen så filmen ved verdenspremieren på Sundance, og han fortalte senere til P1 Morgen, at »folk kom ud fra den film med granatchok. Det var sådan, det var. Det er en ekstremt hård film at se, fordi man kommer så ubegribeligt og forfærdeligt tæt på denne historie«.\nKim Wall var 30 år, da hun blev dræbt af Peter Madsen 10. august 2017. Den 48-årige ubådsbygger blev 26. september 2018 idømt livstid i Østre Landsret. ’Into the Deep’ kommer på Netflix senere i 2020.


14. jun. 2019 - Kl. 08:59\nKA Pleje deler FOAs kritik af kommuner.\nDer er fuld opbakning fra KA Pleje, Danmarks største arbejdsgiver- og brancheforening inden for fritvalg, til den kritik, som fagforbundet FOA har rejst af kommunernes håndtering af ældreområdet.\nFOAs kritik tager udgangspunkt i en aktuel sag fra Gribskov Kommune, hvor ældreplejen er i fritvalg under godkendelsesmodellen. Kommunen tilbyder nu nye leverandører at komme ind på markedet, og den har fastsat en pris for, hvad hele området må koste.\nProblemet er, at den fastsatte pris er langt lavere end den pris, som Kammeradvokaten mener, opgaven skal koste. Kommunens fremgangsmåde har betydet, at ingen private virksomheder har ønsket at byde, og dermed risikerer mange borgere at komme i klemme.\n- Sagen fra Gribskov er desværre ikke enkeltstående. I øjeblikket ser vi en række kommuner, der har dumpet priserne, så de private virksomheder ikke får den pris, de er berettigede til. Det betyder, at man skræmmer de seriøse virksomheder, der leverer service og omsorg af høj kvalitet, væk. Det er et alvorligt anslag mod det frie valg, som politikerne har besluttet, at der skal være på ældreområdet, siger Karsten Høgild, der er direktør i KA Pleje.\nKA Pleje har – på vegne af en medlemsvirksomhed – indledt en mod Herning Kommune på baggrund af en strid om betaling.\n- Problemet er todelt. Vi kan i en række kommuner se, at de private virksomheder ikke får den betaling, de har krav på, men vi kan ikke få at vide, hvordan kommunerne er nået frem til timepriserne. Vi har gennem længere tid forsøgt at komme i konstruktiv dialog med de berørte kommuner, men det har de ikke ønsket. Derfor kommer vi efter alt at dømme til at se flere retssager, siger Karsten Høgild.\nFOA understregede i sin pressemeddelelse, som fagforbundet udsendte tidligere på ugen, at når prisen for ældrepleje dumpes, så stiger risikoen for konkurser og dermed usikkerheden for både borgere og ansatte i de private plejefirmaer.\n- Vi deler til fulde FOAs opfattelse. Vi har set, hvordan antallet af konkurser er steget markant siden 2013, hvor politikerne ændrede beregningsmodellen på en måde, der gjorde det lettere for kommunerne at slippe for at betale den reelle pris, siger Karsten Høgild.\nI begyndelsen af maj var der programsat et møde mellem KA Pleje og økonomi- og indenrigsminister Simon Emil Ammitzbøll-Bille om emnet, men det blev aflyst, da der blev udskrevet valg.\n- Lige så snart en ny regering er på plads, genoptager vi dialogen, så vi kan få løst problemet, siger Karsten Høgild.\nKarsten Høgild vil tage emnet op, når KA Pleje inviterer til debat om værdig ældrepleje på Folkemødet. Det foregår fredag den 14. juni kl. 15-16 i SMVdanmarks telt, og i panelet vil der være repræsentanter fra FOA, KL, Ældre Sagen og CEPOS.\n- Forudsætningen for en værdig ældrepleje er, at pengene passer. Tingene hænger uløseligt sammen, siger Karsten Høgild.


Mågestel med guldkant | Video: Se DK's største samling af stellet\nAf DBA Guide / 30. august 2019\nSidste år købte Søs en ting fra Mågestellet til 800 kroner. Allerede nu er prisen på denne ting steget til 1.800 kroner. Og sådan har Søs talrige eksempler på, hvordan dele af hendes stel et steget voldsomt i værdi, siden hun købte delene. I denne video kan I møde Mågestels-samleren, Søs.\nDe fleste kan dække op til 6 personer. Og flere af os har også service nok til 8 gæster. Men Søs Helmer-Jensen kan dække op til et helt forsamlingshus. Hun samler nemlig på Bing & Grøndahls ’Mågestel’, og hendes samling er nu vokset sig så stor, at hun har Danmarks største samling.\n48-årige Søs og hendes mand bor i Hillerød, og de samler begge på Mågestellet. Til sammen har de 600 forskellige dele. Men de er ikke ”i mål”. Endnu. Der er 100 dele mere. Men om de så fik købt de sidste 100 dele, ville interessen eller jagten på mere aldrig stoppe, for parret kan altid bruge hele tre frugtskåle fra Mågestellet, hvis det var det. Det fortæller Søs selv i videoen.\nVideoen finder du øverst i artiklen, og her fortæller Søs blandt andet, at hun endte med at give hele 20.000 kroner for den ene frugtskål, hun ind til videre har fra Mågestellet. Men i reel værdi er skålen slet ikke det værd. Den koster ”normalt” 4.000 kroner. Men skålen er et eksempel på, hvordan dine ting pludselig kan stige i værdi, hvis en samler som Søs klikker sig forbi din DBA-annonce og finder lige det, hun mangler.\nMågestellet på DBA:\nPorcelæn, Fad, Bing og Grøndahl, Hej Sælger dette mågestel…\nPorcelæn, Lille fad, Mågestel, 1914-1915, Bing & Grøndahl,…\nPorcelæn, B&G mågestel skål med blondekant, Bing &…\nLige nu er der 341 annoncer med Mågestellet til salg på DBA. Har du kun 100 kroner at shoppe for, har du råd til at vælge mellem 109 af annoncerne. Det dyreste fra Mågestellet på DBA, koster i skrivende stund 15.000 kroner. Det er flere dele af Mågestellet, der sælges samlet.\nSøs siger, at hun aldrig vil stoppe med at samle på Mågestellet. Men hvad skal der så ske med det, når Søs og hendes mand engang ikke er her mere? Det har Søs også en plan for. Hør hende fortælle den i videoen, eller læs om det længere nede i artiklen\nDisse ting fra Mågestellet er steget i værdi\nMens Søs måtte betale mere end firedobbelt for sin frugtskål, så har hun også nogle dele fra Mågestellet, der er steget kraftigt i værdi, mens det blot har stået hjemme i hendes vitrineskab:\nFor eksempel købte hun sidste år nogle bordkortholdere fra Mågestellet. Hun gav 800 kroner for dem. I dag er de 1.800 kroner værd per styk.\nI 2010 købte Søs en termokop fra Mågestellet, og nu er hver kop 2.500-3.000 kroner værd.\nHun har også anskaffet sig en ting fra Mågestellet, som nu er steget til det dobbelte. Hvad det er, kan du se dig svar på i videoen.\nSøs’ spisestue er svøbt ind i Mågestellet. Både skabe og spisebordet bugner af stellet. Se selv efter i videoen, som du finder øverst i artiklen.\nDenne halskæde ville Søs nærmest ikke kunne leve uden. Det er hendes favorit i samlingen. Læs længere nede, hvad der skal ske med den, når Søs en dag ikke er her mere\nDenne ting fra Mågestellet er Søs’ favorit\nI de fleste samlinger er der én ”kronjuvel”, som skinner tydeligere end de andre. Og i Søs’ samling, er det en halskæde.\nJa, det kan man simpelthen godt få i Mågestellet: En halskæde.\nDen har Søs arvet af sin mormor, og den har hun besluttet sig for ikke skal arves videre til børnene. Den vil hun begraves med.\nFind antikviteter på DBA:\nKobbertøj - antikt, Kobbertøj, Kobbertøj - antikt 2 kedler…\nJydepotte, Messing, 100 år gl., Pæn og velholdt Jydepotte,…\nHængeskab, Fyr, Fyr med glaslåge og nøgle. Højde 79…\nDu kan finde porcelæn særligt to steder på DBA. I kategorien ’Glas, porcelæn og bestik’, men også i kategorien ’Antikviteter’. I sidstnævnte kategori er der 873 annoncer med porcelæn.\n’Jeg kan græde, når jeg står med en sjælden ting i hånden’\nMågestellet skaber både smil, men også tåre, hos Søs. Glædestårer.\nJeg kan stadigvæk leve på nogle af de helt fantastiske fund, jeg har gjort. Jeg kan begynde at græde, når jeg står med en sjælden ting i hånden\nfortæller Søs i videoen.\nOg Søs ejer også mange sjældne ting i sin samling. Også noget, hun selv har ”freestylet”. For eksempel er hendes bil udsmykket med måger til ære for Mågestellet. Og hun har fået skrevet ’Fanny Garde’ ved siden af mågerne, for det er nemlig stellets ”mor”. Fanny Garde har produceret Mågestellet.\nBilen kan du se i videoen, som du kan trykke ’play’ på øverst i artiklen.\nSøs og hendes mands hjem er nærmest genstand for turisme. I hvert fald har parret oplevet at få fremmede fra Jylland på besøg, bare af ren og skær nysgerrighed for at se parrets samling af Mågestellet\nSE OGSÅ: Video: Skift kaklerne på dit bord\nSøs er vokset op med, at Mågestellet var noget særligt, og noget, som hun forbinder med festlige, positive minder. Når det var jul, eller der var fødselsdag, kom stellet nemlig på bordet i hendes barndomshjem. I videoen, som du finder øverst i artiklen, kan du se Søs’ vilde samling\nDet skal der ske med stellet\nHar du flere vitrineskabe, som alligevel bare står tomme, og som derfor sagtens ville kunne rumme hele Søs’ samling?\nDet har de fleste nok ikke. Nærmest omvendt – vi er nok mange, der har rigeligt besvær med at få plads til vores eget køkkengrej og service. Så hvem havde Søs’ forestillet sig, skulle arve hele Mågestels-baduljen?\nMin ældste søn og svigerdatter skal arve stellet, men de vil kun have Mega Mussel. Det kan de ikke være bekendt\nMen det er ikke kun service, Søs har fået rigeligt af, efter hendes samling langsomt, men stødt, er vokset. Også vennegruppen er blevet udvidet. For Søs og hendes mand har mødt andre samlere, når de mødes og handler, og parret har endda oplevet, at et par kom helt fra Jylland, kun for at se parrets samling af Mågestellet.\nDu kan se meget mere til Søs’ mågestelssamling i videoen, som du finder øverst i artiklen.\nLÆS OGSÅ: Sådan opretter du en søgeagent\nSøs benytter sig af DBAs søgeagent til at finde nye Mågestels-dele. Hun fandt for nyligt et æg, hun ikke troede fandtes, så sådan en søgeagent kan være ganske effektiv. Den virker ved, at du fortæller DBA, hvad du går og venter på bliver sat til salg. Når der bliver oprettet en annonce med det, du leder efter, modtager du så en mail eller/os sms. Læs mere om søgeagent-funktionen i artiklen, som der er linket til, herover\nPorcelæn, Mega mussel kander , Royal Copenhagen mega…\nPorcelæn, Mega mussel krus, Royal Copenhagen mega mussel,…\nPorcelæn, Lysestage, megamussel, mindste model, 2. af 2,…\nDu kan finde Mega Mussel på DBA flere steder. Blandt andet i kategorien ’Glas, bestik og porcelæn’, men også under ’Diverse samlinger og objekter’ samt i kategorien ’Andre møbler og tilbehør’.\nEr du lige så glad for keramik som porcelæn, så vil det måske interessere dig at få en metode til, hvordan du let fikser skåret keramik. Vi er klar med en guide til en hurtig løsning, her.\nDu kan også møde Christian i podcasten og artiklen her. Han samler på keramik. Han har spenderet over 80.000 kroner på sin samling. En samling, der er steget en hel del i værdi. Og Christian er også flittig til at fortælle om de handler, han synes, var ekstra gode på DBA.\nHvordan ser DBAs dyreste dukkehus ud? Det kan du se i videoen herunder:\nLæs mere om dukkehusets nuværende ejer, og hvorfor det er sat til salg, i artiklen bag videoen, her.\nHvis du samler på noget, som du er klar på at vise frem for os, så tøv ikke med at skrive til os på Julie.schoen@schibsted.com. Så kan det være, det er dig og din samling, vi besøger næste gang.\nMød en samler: Søs og Mågestellet Mød en samler: Søs og Mågestellet


ILSI er en Food Industry Front Group, New Study Suggests - USAs ret til at vide\nSendt den Maj 17, 2020 by Gary Ruskin\nTil øjeblikkelig frigivelse: Søndag den 17. majth 2020 kl. 8 EDT\nFor mere information Kontakt: Gary Ruskin +1 415 944 7350\nDen indflydelsesrige globale nonprofitorganisation International Life Sciences Institute (ILSI) siger, at dens mission er at "forbedre almenhedens velbefindende", men en undersøgelse offentliggjort i dag i Public Health Nutrition tilføjer bevis for, at det faktisk er en frontgruppe inden for fødevareindustrien.\nUndersøgelsen, baseret på dokumenter opnået af amerikansk ret til at vide via anmodninger om offentlige optegnelser, afslørede "et aktivitetsmønster, hvor ILSI forsøgte at udnytte troværdigheden af forskere og akademikere til at styrke industripositioner og fremme industriudtænkt indhold på sine møder, journal og andre aktiviteter. ”\n”ILSI er snigende, fordi de siger, at de arbejder for sundhed, når de virkelig forsvarer fødevareindustrien og dens fortjeneste,” sagde Gary Ruskin, administrerende direktør for US Right to Know, en forbruger- og folkesundhedsgruppe. "Overalt i verden er ILSI centralt i fødevareindustriens produktforsvar, så forbrugerne køber den ultraforarbejdede mad, sukkerholdige drikkevarer og anden junkfood, der fremmer fedme, type 2-diabetes og andre sygdomme."\nUndersøgelsen afslører, hvordan ILSI fremmer fødevare- og landbrugsindustriens interesser, herunder:\nILSIs rolle i forsvaret af kontroversielle fødevareingredienser og undertrykkelse af synspunkter, der er ugunstige for industrien;\nat virksomheder som Coca-Cola kan øremærke bidrag til ILSI til specifikke programmer; og,\nhvordan ILSI bruger akademikere til deres autoritet, men tillader industriens skjulte indflydelse i deres publikationer.\nI undersøgelsen opfordrer medforfatterne til, at ILSI anerkendes som en privat sektor i stedet for en uafhængig videnskabelig nonprofit.\nUndersøgelsen afslører også nye detaljer om, hvilke virksomheder der finansierer ILSI og dets filialer. For eksempel:\nILSI Nordamerikas udkast til IRS-formular 2016 fra 990 viser et bidrag på $ 317,827 fra PepsiCo, bidrag større end $ 200,000 fra Mars, Coca-Cola og Mondelez og bidrag større end $ 100,000 fra General Mills, Nestle, Kellogg, Hershey, Kraft, Dr. Pepper Snapple Group , Starbucks kaffe, Cargill, Unilever og Campbell Soup.\nILSI's udkast til 2013 Internal Revenue Service form 990 viser, at det modtog $ 337,000 fra Coca-Cola og mere end $ 100,000 hver fra Monsanto, Syngenta, Dow AgroSciences, Pioneer Hi-Bred, Bayer Crop Science og BASF.\nI 2012 modtog ILSI $ 528,500 i bidrag fra CropLife International, et bidrag på $ 500,000 fra Monsanto og $ 163,500 fra Coca-Cola.\nFor nylig har der været en bølge af efterforskningsarbejde om ILSI og dets verdensomspændende indflydelse. I januar sidste år kom to papirer af Harvard Professor Susan Greenhalgh, i BMJ og Tidsskrift for folkesundhedspolitik, afslørede ILSIs indflydelse på den kinesiske regering med hensyn til spørgsmål relateret til fedme. Sidste juni udgav medforfatterne af dagens undersøgelse en tidligere undersøgelse af ILSI i tidsskriftet Globalization and Health. Sidste september offentliggjorde New York Times en artikel om ILSI med titlen En skyggefuld industrigruppe former madpolitik overalt i verden. I april offentliggjorde nonprofit Corporate Accountability en rapport om ILSI med titlen “Partnerskab for en usund planet".\nILSI er indarbejdet som en nonprofit-organisation 501 (c) (3) med base i Washington DC. Det blev grundlagt i 1978 af Alex Malaspina, en tidligere vicepræsident for Coca-Cola. Det har 17 filialer placeret over hele verden.\nTitlen på undersøgelsen i folkesundhedsnæring er “Pushing partnerskaber: virksomheds indflydelse på forskning og politik via International Life Sciences Institute. ” Det var medforfatter af Sarah Steele, seniorforsker ved Jesus College og University of Cambridge; Gary Ruskin, administrerende direktør for US Right to Know; og David Stuckler, professor ved Bocconi University.\nDokumenterne fra undersøgelsen findes også i Dokumentarkiv for fødevareindustrien af UCSF Industri Dokumenter BibliotekI USRTK Food Industry Collection, Samt Dokumentarkiv for kemisk industriI USRTK Agrichemical Collection.\nFor mere information om ILSI, se USAs ret til at vide faktaark om det. For mere information om USAs ret til at vide, se vores akademiske artikler på https://usrtk.org/academic-work/. For mere generel information, se usrtk.org.\nAkademisk arbejde, Nyheder Udgivelser


5 gode råd til den gravide som skal på ferie - Gravid.dk\nAf Jordemoder Berit / 15.07.2019 03.02.2020\nNår man som gravid tager på ferie, uanset om det er sommerferie eller vinterferie, er der et par ekstra ting, du bør have styr på, inden du drager afsted. Her kan du finde nogle gode råd, så du kan tage sikkert på ferie, hvad enten det er i ind eller udland, sommer eller vinter.\nHusk altid din vandrejournal\nDin vandrejournal er alle dine data omkring din graviditet samlet på et stykke papir. Selvom du skal til udlandet, bør du have din vandrejournal med dig. Det er ikke sikkert, at de hverken kender den danske vandrejournal og ej heller forstår det danske sprog, der hvor du skal hen. Men du skal huske på, at fagpersoner ofte forstår en masse faglige vendinger. Det betyder, at de godt kan få noget indblik i din graviditet via din vandrejournal, selvom du opholder dig i et land, hvor de ikke forstår, alt hvad der står i din vandrejournal.\nHerudover giver det mulighed for, at dem som tilser dig, hvis uheldet skulle være ude, kan notere i din journal, så din jordemoder og læge i Danmark nemt kan opdateres på hvad der er foregået på din ferie.\nSå når du pakker din kuffert, eller måske nærmere din håndbagage, bør du altså huske, at få din vandrejournal med heri.\nSpecielt når der er tale om sommerferie, har vi danskere en tendens til at drages af solen. Men der er altså mange gode grunde til, at du som gravid passer på, med at udsætte din krop for solens stråler.\nSom gravid døjer man ofte med varme selv i vinterkulden. Derfor skal du passe på med solstik, hvis du opholder dig for meget i den direkte solvarme. Uanset om du er i skygge eller sol, skal du selvfølgelig huske at drikke rigeligt med væske. Dette er blot en af de gode grunde til at søge skygge, hvis du som gravid drager til sydens sol og varme.\nEn anden god grund til at du opsøger skyggen så meget som muligt, er at de hormonelle forandringer som følger med under en graviditet, kan give nogle forandringer i pigmenteringen i din hud. Det betyder, at du kan opleve mørke pigmentforandringer i huden, specielt i dit ansigt.\nHvis du opholder dig i direkte sollys, vil disse pigmentforandringer blive endnu kraftigere, og du vil dermed få meget mørke forandringer i din hud på de udsatte steder. Du kan læse mere om pigmentforandringer her.\nDa det kan være svært at opholde sig i skyggen hele tiden, bør du benytte en effektiv solbeskyttelse under din ferie. Hvis ferien går sydpå, bør du bruge solcremer med en faktor 30 eller højere. Du finder flere gode råd om solbeskyttelse under graviditeten her.\nSelvom du er gravid, behøver en flyrejse ikke at stå i vejen for din drømmerejse. Der er dog visse regler, når det kommer til det at flyve som gravid.\nLangt de fleste flyselskaber medtager uden problemer gravide kvinder indtil 4 uger før forventet termin. Du skal dog være opmærksom på, at det kan variere fra flyselskab til flyselskab, når det kommer til regler for gravide kvinder og flyvning.\nDer findes selskaber som kræver en lægeerklæring, når man kommer hen sidst i graviditeten. Nogle flyselskaber tillader gravide at rejse med, helt indtil 2 uger før termin, hvis bare de har en lægeerklæring. Her kan der dog være tale om, at kun korte flyvninger er tilladt. Men skal du som gravid på flyve-ferie, er det en god ide at undersøge reglerne, hos det eller de flyselskaber du skal flyve med.\nHvis du skal ud og flyve langt, er det en god ide, at du sørger for at gå lidt rundt i flyveren, samt at du bruger støttestrømper på turen, for at undgå væske i fødderne og for at du optimerer dit blodomløb i benene under den lange flyvetur.\nTag jordemoderen med\nDet er selvfølgelig de færreste, som har mulighed for at pakke jordemoderen med ned i kufferten, selvom det ville være en dejlig tryghed at have med på rejsen. Når nu det ikke er muligt, handler det i alt sin enkelthed om, at du sørger for, at du under din rejse har mulighed for at komme i kontakt med en jordemoder.\nDet kan du gøre ved, at du sikre dig, at du har telefonnummer med til din jordemoder eller dit fødested. Hvis uheldet er ude, kan det være meget vigtigt for din følelse af tryghed, at du har mulighed for at konsultere en dansk jordemoder. Du har selvfølgelig også altid mulighed for, at komme i kontakt med jordemoder Berit her på Gravid.dk. Det kræver blot at du er medlem af Gravidklubben, hvilket du kan læse mere om her.\nHar du styr på forsikringerne\nHvis du rejser i EU, er du dækket af det blå sygesikringsbevis. Du skal dog være opmærksom på, at du selv aktivt skal bestille det blå sygesikringskort, via den kommune du bor i.\nSelvom du rejser i EU og har det blå sygesikringsbevis, kan det være en god ide, at du tegner en privat rejseforsikring. Specielt når du er gravid på rejsen, er det en god ide, idet risikoen for at du får behov for læge eller jordemoder hjælp, er lidt større. Det blå sygesikringsbevis vil sikre dig, at du får den behandling, som tilbydes i det land du opholder dig i. Som EU-borger har du nemlig ret til behandling på samme vilkår, som andre borgere i det land du opholder dig i.\nMen med en privat rejseforsikring, har du også mulighed for at få behandling i det private, som i mange lande vil være en bedre behandling, end det landet tilbyder i offentlig regi. Så hvis ikke du allerede har en privat rejseforsikring, bør du altså overvej at tegne en, inden du drager afsted på ferie i det store udland.


Efter flere måneder uden et pressemøde om covid-19 var statsminister Mette Frederiksen (S) lørdag tilbage på talerstolen\n15. AUG 2020 11.05\nOm en uge bliver det et krav at bruge mundbind i den offentlige transport i Danmark. Det gælder alle over 12 år. Det siger statsminister Mette Frederiksen (S) på et pressemøde.\nKravet kommer til at gælde fra lørdag 22. august på alle tider af døgnet, oplyser statsministeren. Kravet gælder ikke bare i tog og busser, men også på stationer og ved stoppesteder samt på færger og i taxaer.\nHidtil har det været en anbefaling af bruge mundbind i myldretiden. I Aarhus og fem andre østjyske kommuner har brug af mundbind været påbudt. Men nu bliver kravet altså landsdækkende.\nOgså medarbejderne i den kollektive trafik, eksempelvis buschauffører og billetkontrollører, skal iføre sig mundbind eller visir.\nTrafikselskaberne skal håndhæve\nNår kravet træder i kraft, bliver det op til trafikselskaberne at håndhæve reglerne på samme måde, som de fører billetkontrol. Hvis ikke passagererne bærer mundbind eller visir, vil man ikke kunne komme med, eller man vil blive bortvist fra transportmidlet, oplyse Sundheds- og Ældreministeriet.\nKravet indføres om en uge, så butikkerne kan nå at få fyldt hylderne op, og folk kan nå at få købt mundbind. Statsministeren åbner også for, at brug af mundbind kan blive et krav andre steder end den kollektive trafik.\n- Det kan godt være, at vi på et tidspunkt er nødt til at indføre krav om mundbind andre steder, eksempelvis i supermarkeder eller i venteværelse hos lægen, siger Mette Frederiksen.\nDer er nok mundbind\nFlere danskere vil få brug for mundbind, når der næste uge bliver et krav, når man kører i den kollektive transport.\nJustitsminister Nick Hækkerup (S) forventer dog, at der er tilstrækkeligt med mundbind i butikkerne, når kravet træder i kraft.\n- Vi er fortrøstningsfulde i forhold til, at det private marked kan nå det. Vi har givet en uge, så det kan nås. Ved siden af har vi nationale lagre, som også blev sat ind i Aarhus, som vil kunne blive sat ind, hvis det kniber, siger han.\nLørdag er meldingen fra Salling Group, der står bag Føtex, Netto og Bilka, at der er opbygget en solid lagerbeholdning.\n- Vi har taget højde for udviklingen i retning af et stigende covid-19 smittetryk gennem de sidste uger. Det betyder, at der er opbygget en solid lagerbeholdning, så vi har ekstra mange mundbind til rådighed for kunderne, hvis det skulle blive nødvendigt, siger Annette Juhler Kjær, direktør for Kommunikation, i en pressemeddelelse.\nPrisen bliver tre kr. per mundbind i Sallings butikker. Det samme er tilfældet i Coops butikker, der lørdag satte 1,3 mio. mundbind til salg.


Kort om USB-stick | Gode Artikler\nHjem › Kort om USB-stick\nKort om USB-stick\nSubmitted by sskriver on fre, 24/08/2012 - 22:19\nUSB sticks som de fleste kender dem, er et medie til at opbevarer data på. Fra personlige filer, film, musik, firma backups. Mulighederne er uendelige. De startede med at have en kapacitet på ”kun” 8 MB og kan snart fås i en størrelse op til 2 TB. Men det er ikke kun i forbindelse med kapaciteten der er sket væsentlige fremskridt. Fra at være en kedelig plastik stick er USB sticken i dag meget meget mere.\nUSB sticks i dag kan ikke hun holde data. De kan i dag købes med ekstra funktioner. Nogle er mere praktiske end andre. En af de mest praktiske USB sticks der er set længe er en metal USB stick som kan bruges som flaskeåbner. De fleste mennesker i dag har altid deres USB Stick med sig. På denne måde har du altid din USB stick lige ved hånden OG en flaskeåbner.\nEn anden fed USB Stick der er kommet på markedet er en USB stik som kan bruges som laserpointer. På denne måde har du altid din laserpointer lige ved hånden når du skal give præsentationer.\nUdover de mange sjove påfund og mere eller mindre praktiske funktioner kan man i dag også få indgraveret logo på USB Sticks. Dette er en genial måde at markedsfører sit firma på. Alle værdsætter i dag at få en USB Stick og forærer du dem væk med dit logo på, bliver din kunde aldrig i tvivl om hvor den kommer fra. Udover at få sat logo på, kan du også vælge at få præ installeret filer på. For eksempel dit nyeste salgsmateriale eller prisliste. Kombineret med logoet på USB sticken har du en meget værdifuld cocktail.\nDu skal dog huske at købe dine USB sticks fra en forhandler du stoler på. Det er desværre blevet udbredt at mange snyder med kapaciteten på USB sticks. Dette foregår ved at enheden bliver solgt med større kapacitet end den har, og at dit system tror enheden har mere plads end den har. Dette gør at den enten fryser eller at enheden sletter data. Dette problem er dog kun set med udenlandske hjemmesider, så vil du være helt sikker så køb fra danske hjemmesider.


Antimobbestrategi | agedrupskole\nVi har fokus på alle børns trivsel og reagerer prompte på mobning\nBørn, der trives, har en oplevelse af at være en del af et trygt fællesskab, hvor der er plads til at være og lære præcis, som man er. Vores fokus er på trivsel, og det er primært de voksne omkring børnene, skolen og hjemmet, som har ansvaret for at alle børn trives. Børnene, og især de ældste, har et medansvar for hinandens trivsel. Dette fordrer et tæt samarbejde mellem skole og hjem. Vi reagerer straks, når vi får mistanke om, at der finder mobning sted. I arbejdet med skolens kerneopgave: læring og trivsel, tager vi udgangspunkt i skolens vision og Rasmus Alenkærs 8 bud for professionelles arbejde med børn (se næste side):\nVision for Agedrup Skole\nAt maksimere alle elevers læring og dannelse ved at sikre trygge, inspirerende og udfordrende læringsmiljøer og -fællesskaber.\nBørnesynet på Agedrup Skole\nPå Agedrup Skole ser vi børn som hele mennesker, der har brug for anerkendelse, omsorg, tillid, udfordringer og at være en del af fællesskaberne i skolen. Vi ser alle børn som individer, men også som en væsentlig del af fællesskabet. De voksne bærer hovedansvaret for at tage hånd om fællesskaberne og børnenes trivsel og hjælpe alle børn i bedst mulig trivsel. Det arbejder vi kontinuerligt med i et samarbejde mellem forældre og skole. Børnene har et medansvar, og afhængigt af deres alder inddrager vi dem i konfliktløsning og fællesskabende aktiviteter. Børn er nemlig kompetente eksperter i deres eget liv, og de udvikler sig i de sociale relationer, de indgår i. Det anerkendende børnesyn skal gennemsyre hele skolens virke - både i undervisningen og i SFO. I praksis betyder det, at vi eksempelvis går bag om børns adfærd og sætter os i børnenes sted, når vi vil forstå, hvorfor et barn handler som det gør.\nRasmus Alenkærs 8 bud for professionelles arbejde med børn\nUdgangspunktet for dette arbejde er Rasmus Alenkærs 8 bud for professionelles arbejde med børn, som også hænger på væggen på skolens kontor:\nTegn på mistrivsel, som kræver en nærmere undersøgelse:\nEt barn fortæller han/hun er blevet mobbet\nEt barn fortæller om mobning i klassen\nEt barn ofte er alene i pauserne - og har ikke selv valgt det\nEt barn sjældent er sammen med klassekammerater i fritiden - og har ikke selv valgt det\nEt barn ikke deltager i klassearrangementer\nEt barn ofte græder eller har hyppige vredesudbrud\nEt barn er opgivende og uinteresseret i andre\nEt barn omtales som sær eller mærkelig af andre børn\nEt barn ikke vil i skole - skolevægring er altid tegn på noget, der ikke fungerer\nSommetider når vi bliver bekymrede for et barn i mistrivsel, kan det være et barn, der er udsat for mobning - og det skal undersøges hurtigt og grundigt.\nEn person er mobbet, når han eller hun gentagne gange og over tid bliver udsat for negative handlinger fra én eller flere personer, både i direkte kontakt og via sociale medier. Mobning er et gruppefænomen. Når der er tale om mobning, foregår udstødelseshandlinger i og omkring et gruppefællesskab. Udstødelseshandlingerne får systematisk karakter. Der er tale om et sæt store eller mindre handlinger, der i sin helhed signalerer: “Du er ikke med her”. Mobbeformerne kan være direkte og forfølgende eller være indirekte udelukkende. Mobning foregår i en social sammenhæng, hvor eleven ikke kan trække sig.\nMed inspiration fra Helle Rabøl Hansen\nI denne trivselsstrategi skelner vi ikke mellem mobning i det fysiske rum eller på sociale medier. Handleplanen træder i kraft uanset hvor mobningen finder sted.\nI skolen håndterer vi konflikter hver dag. Vores fokus ved konfliktløsning er, hvordan vi fremadrettet finder brugbare løsninger på og lærer af de konflikter, vi er en del af. Vi forventer, at forældre deler deres viden med os, hvis deres barn fortæller om mobning både egne og andres børn. Giver et barn udtryk for, at det bliver mobbet, uanset om det foregår i skolegården eller på sociale medier, eller får vi henvendelser fra voksne og forældre omkring mobning, træder denne handleplan i kraft:\nVi tager barnet/henvendelsen alvorligt og de voksne omkring barnet går sammen med barnet og forældrene undersøgende ind i oplevelsen for at finde frem til, om der er tale om mobning eller drilleri. Det betyder, at de voksne fx:\nkortlægger om der er mobning eller drilleri\nsnakker med de involverede børn / børneinterview\nklasseteam/årgangsteam drøfter og “laver billedet større”\nforældre til de involverede børn inddrages\nsparring med afdelingsleder og ressourceteam\nklassens andre elever inddrages\nklassens andre forældre inddrages\nAfdelingslederen i børnemiljøet eller i ungemiljøet orienteres, igangsætter og følger op på udarbejdelse af den handleplan, der skal laves hurtigst muligt. Klasseteamet er ansvarligt for udarbejdelsen.\nKlasseteamet har ansvar for at tale med barnet kontinuerligt om barnets trivsel i situationen og efterfølgende i overensstemmelse med den handleplan, der er lavet.\nHjemmet og skolen har et tæt samarbejde, hvor hjemmets og skolens viden hele tiden deles.\nForældregruppen inddrages (hvis det er hensigtsmæssigt, orienteres hele forældregruppen)\nKlasseteamet har ansvaret for at inddrage hele klassefællesskabet og genoprette trivslen for alle i klassen. Mobning foregår altid i sociale sammenhænge og omhandler ofre, udøvere, medløbere og de tavse - altså hele klassen. Der skal arbejdes med at få skabt tryghed i klassens fællesskab. Det er de voksnes opgave at fokusere på dette, så klassen oplever, at de er sammen om noget - at der er plads til og brug for alle.\nRessourceteamet står til rådighed i et samarbejde, hvor vejledning, sparring, praktisk bistand til at lave handleplanen, gennemføre samtaler og forløb kan komme i spil afhængigt af ledelsens, vejlederens og teamets vurdering.\nVi ønsker, at mobning aldrig opstår, og derfor er det forebyggende arbejde omkring klassens trivsel vigtig.\nTidlig indsats - fokus på fravær\nOdense Kommunes strategi “Tidlig indsats” skal understøtte de bedst mulige forudsætninger for, at alle børn i Odense Kommune får en værdifuld barndom og et fundament, der kan bære dem trygt og sikkert ind i voksenlivet. En indikator, på at et barn er i mistrivsel, kan være et højt fravær. Derfor gennemgår skolens psykolog og en inklusionsvejleder hver måned fraværet for alle elever. Der, hvor der er bekymring, kontaktes team og forældre, og der inviteres til dialog omkring årsagerne til fraværet og sammen lægger vi en plan for, at eleven kommer i skole og er en del af fællesskabet.\nFokus på overgangen mellem daginstitution og skole\nI forlængelse af vores fokus på tidlig indsats har vi i samarbejde med børnehusene i vores distrikt et veletableret forløb, hvor børnehavebørnene op til starten i Forårs-SFO den 1. marts, kommer på ugentlige besøg på skolen for at lære skolen og hinanden at kende. I løbet af foråret kommer alle børn i FSFO’en desuden i praktik i 0. klasse for også at gøre overgangen fra FSFO til skole så positiv som muligt.\nOvergangen fra FSFO og 0.klasse\nForuden overgangen fra børnehave til FSFO, så er overgangen til børnehaveklasse også vigtig. Børnehaveklasselederen deltager i FSFO før sommerferien for at etablere en begyndende relation til børnene.\nStorevenner - Lillevenner\nSkolens ældste årgange - fra 5. årgang og til 9. årgang - er storevenner for skolens yngste elever. Det skal skabe relationer på tværs af alder og klassetrin og give vores yngste skolebørn en følelse af tryghed, når de bevæger sig rundt på skolen. De store elever får ansvar og vokser med opgaven som storevenner.\nTrivselssamtaler - Årgangskonferencer\nHvert årgangsteam holder sammen med skolens ledelse, læsevejledere og inklusionsvejlederne 2 årlige årgangskonferencer, hvor vi drøfter årgangens trivsel ud fra trivselsmålinger og ud fra det, lærere og pædagoger ser. Hvis vi i fællesskab vurderer, at der skal sættes spot på trivslen, udarbejder teamet og en vejleder i samarbejde en plan for, hvordan der skal sættes ind.\n“Fri for mobberi”, “Adfærd på de sociale medier” og “Digitale ambassadører”\nForebyggende arbejder vi, allerede fra børnene begynder i Forårs-SFO’en, med “Fri for mobberi” i hele indskolingen og “Adfærd på de sociale medier” på mellemtrinnet. Begge materialer er fra Red Barnet, der i samarbejde med Mary Fonden har udviklet konkrete værktøjer til forebyggelse og håndtering af mobning. I ungemiljøet har vi digitale ambassadører, hvor elever lærer andre elever om god og sund adfærd på digitale medier.\nGennem hele skoleforløbet arbejder vi med klassemødet, der som samtaleform kan åbne udfordringer og konflikter mellem uenige partnere på en sådan måde, at der er plads til forskellige perspektiver og opfattelser af den samme episode. Er der en uenighed mellem to eller flere parter, giver vi plads til hver parts fortælling og finder frem til, om vi har at gøre med en misforståelse eller en reel konflikt. Vi skal tåle uenighed i fællesskabet og sammen være fælles om, hvordan klassens regler for fællesskab giver plads til forskellighed.\nGode rollemodeller - de voksnes ansvar\nAlle medarbejdere på Agedrup Skole bestræber sig på at være gode rollemodeller i dagligdagen i omgangen med alle. Vi handler på viden og fornemmelser om manglende trivsel, og vi italesætter problematikken i fællesskabet med henblik på at finde fælles løsninger. Det er altid de voksne (ledere, medarbejdere og forældre), der har ansvaret for at der er et godt socialt miljø i klassen, - og på skolen generelt.\nDet enkelte medarbejderteam orienterer løbende, og mindst en gang årligt, skolens ledelse om klassens trivsel.\nForældrenes rolle - Trivsel på forældremøder\nPå alle forældremøder er klassens og årgangens trivsel på dagsordenen. Forældrene understøtter klassens gode stemning og trivsel i klassen. Forældrene arbejder respektfuldt med fælles beslutninger omkring klassen og omtaler børn og voksne i klassen understøttende for skolens arbejde. Forældrene har en vigtig opgave i at være gode rollemodeller for deres barn og de øvrige klassekammerater. Forældrene er aktive medspillere, som gennem positiv opbakning til fødselsdage, sociale arrangementer mm. arbejder for klassens fællesskab.\nBørnene bidrager til den gode stemning og trivsel i klassen ved at støtte og hjælpe hinanden omkring egen læring og udvikling. Børnene har ansvar for egne handlinger og i overholdelse af aftaler. Børnene udviser empati og evner at indgå i kompromis. Børnene udviser respekt for hinanden og tager ansvar for hinandens og skolens ting.\nElevrådet forpligter sig gerne ind i arbejdet med alle elevers trivsel. De har allerede sat forskellige initiativer i gang, der skal hjælpe hermed. Det er alt fra fællesskabsskabende aktiviteter som engagementet i “Plant et træ”, til planlægning af årlige fælles aktiviteter som fx julefodboldturneringen eller projektet om toiletforholdene, der også planlægges som en fælles aktivitet.\nDerudover vil elevrådet i samarbejde med skolens inklusionsvejleder arbejde med lokale dilemmaer. De vil være synlige i forhold til at kunne modtage henvendelser fra skolens elever. De tager de konkrete henvendelser op, omskriver dem til dilemmaer og tager med ud i klasserne til fælles drøftelse. Inklusionsvejlederen klæder elevrådet på til at gå ud i klasserne og tale dilemmaer.\nElevrådet uddanner også digitale ambassadører som bruges i elev-til-elev undervisning for at adressere opførsel på digitale medier m.m.


Nogle betragtninger om dåben i oldkirken og i dag\nAf Morten Brøgger, tidehverv 2022, nr 3, s. 225-227\nVi befinder os i en tid, hvor der efterspørges en revision af folkekirkens dåbsritual, fordi dåben med det ritual, der er gældende, forekommer at være ekskluderende (og det må den åbenbart ikke være i vor tid). Der er blevet gjort ophævelser over, at dåben i Den augsburgske Bekendelse hævdes at være nødvendig til frelse. Ligeledes har man fundet påstanden om, at det er i dåben, at man bliver Guds barn, for indskrænkende – i stedet bør alle regnes for Guds børn, og dåben skal blot være det sted, hvor det forkyndes. Synet på dåben er for nogle ydermere kædet sammen med den standende avisdebat om alles frelse over for dobbelt udgang. Hvis man kun frelses gennem dåben, hvad sker der så med udøbte? Vil de være fordømt? Og omvendt: Hvis alle frelses, hvad er så dåbens mening? Senest har Lars Sandbeck skrevet endnu et indlæg i debatten, hvori han hævder, at mange – måske endda de fleste – kirkefædre i oldkirken troede på alles frelse (KD 4.2.22). Det kan af den grund være interessant at se på, hvordan man forstod dåben i oldkirken. Men det kan det naturligvis også, hvis det stadig betyder noget, at folkekirkens tro står på Bibelens og kirkefædrenes fundament. Hvis man i lighed med Martin Luther vil revidere (eller reformere) for at bringe evangeliet for dagen og ikke for at opfinde sin egen kristendom.\nDåben var også i oldkirken den handling, hvorved man blev indlemmet i kirken. Således måtte ifølge Cyprian også de kættere, der allerede var døbt, døbes for at blive optaget i kirken. Der var ikke tale om gendåb, da en dåb i en kættersk kirke var ugyldig. De blev regnet for ikke-døbte. Som det fremgår af den nikæno-konstantinopolitanske trosbekendelse, kunne dåben kun være en engangsbegivenhed, og kun den ene sande dåb var gyldig. (Jeg bekender én dåb til syndernes forladelse.) Var man ikke døbt, kunne man ikke deltage i nadveren. Den var for de døbte, som det blandt andet fremgår af Didaké: ”Ingen andre må spise og drikke af jeres takkemåltid end de, der er døbt i Herrens navn.” (De apost. Fædre, 38) Men dåben var naturligvis ikke først og fremmest et spørgsmål om medlemskab af kirkeinstitutionen, der også først tog form med tiden. For den kirke, man ved dåben blev indlemmet i, var mere end en jordisk institution. Den var Guds folk, den nye pagts folk. Hos Hermas’ ”Hyrden” finder vi en efterklang af en paulinsk tolkning af dåben (Rom 6,4), når det hedder: ”De stiger altså døde ned i vandet og levende stiger de op.” (De apost. Fædre, 332) Mere udbredt var dog hos de tidlige kirkefædre opfattelsen af dåben som overbringelsen af syndernes forladelse. (Kelly, 194) Theophilus af Antiokia skriver f.eks., at ”menneskene skulle opnå bod og syndsforladelse gennem vandet og genfødelsens bad”. (Theoph., 2,16) Og Irenæus skriver, at Jesu ”Disciple … rensede deres (=menneskenes) Sjæle og Legemer ved daaben med vandet og den Helligaand”. (Iren., 41) Justin Martyr taler om det bad, som blev ”indrettet for at helbrede Guds-folkene for deres synd”. (Justin: Tryfon, 14,1) I syndsforladelsen (gen)oprettes fællesskabet med Gud, forklarer senere Gregor af Nyssa: ”Den guddommelige magt tilkommer nu redningen af dem, der bønfalder om den; denne viser sig virksom gennem renselsen, som sker gennem vandet. Den rensede indtræder i fællesskab med renheden, og den sande renhed er Gud. … Men hvor stor og herlig er det gode, der blomstrer af begge (=tro og vand): at eje fællesskab med Gud!” (Gregor, 36,1) Karakteristisk for mange af formuleringerne af syndsforladelsen i dåben er, at det ikke beskrives som en ren forkyndelse, en tilsigelse af forladelsen, men som en handling: en helbredelse, en renselse, og hertil svarer naturligvis, at der er én, der udfører denne handling. Det udtrykker Irenæus ved at nævne Helligånden, ligesom Gregor viser hen til den guddommelige magt. Vi ser altså her en forståelse af dåben som en Gudshandling. Et andet udbredt aspekt af dåben er indgydelsen af Helligånden i den, der døbes. Helligånden er ikke kun virkende, men tager også bolig i eller udgydes over den, der døbes. Kirkefædrene bruger ofte den formulering om de døbte, at de er beseglede, og dette henviser med baggrund i Efeserbrevet 1,13 og 4,30 til meddelelsen af Helligånden. Og det gælder derefter for de døbte om at bevare dette segl uplettet, hvormed der sigtes til det levned, som man døbes til. Her går forståelsen igen tilbage til Paulus, f.eks. Galaterbrevet: ”Åndens frugt er kærlighed, glæde, fred, tålmodighed, venlighed, godhed, trofasthed, mildhed og selvbeherskelse. … Lever vi i Ånden, skal vi også vandre i Ånden.” (Gal 5,22f og 25) Dette førte i en længere periode til en tendens til, at man udsatte dåben til så sent et tidspunkt i livet som muligt, da man netop kun kunne døbes én gang, og man derved søgte at undgå at ”plette seglet”. Modtagelsen af Helligånden bevirkede desuden en oplysning, som f.eks. Justin Martyr skriver: ”Dette bad hedder oplysning, fordi de, som det vederfares, oplyses i ånden”. (Justin: 1. Apol., 61) En tredje side af dåbsforståelsen, som her skal nævnes, er tanken om dåben som en genfødsel. Her kan vi atter hos Justin Martyr finde et eksempel, hvor han med henvisning til Johannesevangeliet 3,3 og 3,5 skriver om dåbskandidaterne: ”Så bliver de af os ført til et sted, hvor der er vand, og bliver født på ny i en slags genfødsel, som vi også selv har erfaret; thi i Gud Faders og Herrenover-alle-tings navn, og Jesu Kristi, vor frelsers navn og Helligåndens tager de bad i vandet. Kristus sagde nemlig: Hvis ikke I bliver født på ny, kommer I ikke ind i Himmeriget.” (Justin: 1. Apol., 61) Også Irenæus taler om dåben som en genfødsel: Dåben ”er Seglet på det evige Liv og Genfødelsen i Gud, for at vi ikke skal være de døde Menneskers, men den evige og bestandige Guds børn”. (Iren., 11) Hermed åbnes også den eskatologiske betydning af dåben, at den er en dåb til det evige liv og til Himmeriget. Her får også talen om det nye liv eller livets vej (Didaké), som den døbte skal følge, sit rette perspektiv. Dette liv er bestemt af dets endemål i Guds rige. Der er altså med formaningen til at følge livets vej ikke tale om blot en moralisme for dette jordeliv, men om en omdannelse eller nyskabelse – Irenæus taler om en vækst – der skal føre mennesket frem til det, som det fra skabelsen var bestemt til at være, og som det igen kan blive, renset for synden, i fællesskab med Gud, oplyst af Helligånden og som Guds eget barn og arving. Det er i lyset af dette klart, at reduktionen af dåben til en forkyndelse af, at man (allerede og som alle mennesker) er Guds barn, vil være en afsked med oldkirkens dåbsforståelse. (Nu kan man naturligvis hævde, at ovenstående blot er et tilrettelagt lille udvalg af kirkefædrene, og at man ligesåvel med et andet udvalg kunne vise det modsatte eller i hvert fald noget andet. Det får man så bevise, hvis man kan.) For kirkefædrene i oldkirken var dåben en handling. Der blev ikke kun sagt noget i dåben, men der var sket noget med den døbte i dåben. Tilsvarende vidner denne forståelse af dåben som en handling om oldkirkens tro på den levende Gud – alle tings Herre. Iveren, hvormed kirkefædrene forkyndte dåbens gave, og hvormed nogle af dem opfordrede til dåb og til ikke at udskyde dåben for længe, fortæller os sammen med deres forståelse af dåben, at de regnede dåben for afgørende. Den var netop ikke en meddelelse om, hvad der under alle omstændigheder var tilfældet vedrørende mennesket, men i dåben modtog et menneske, hvad det ikke kunne få på nogen anden måde. Dermed blev der selv sagt sondret mellem døbte og ikke døbte. Hvordan man skal forene dette syn på dåben med påstanden om, at muligvis flertallet af kirkefædrene tilsluttede sig tanken om alles frelse, er svært at se. Tilsyneladende faldt det dem ikke ind, at dåben kunne være blot en af flere måder, hvorpå man kunne blive frelst, eller at man slet ikke blev frelst ved dåben. Det skal dog nævnes, at man i oldkirken også regnede med den såkaldte bloddåb, hvorved udøbte martyrer blev frelst. (K. Hist. I, 150) Denne blev dog ikke opfattet som en konkurrerende frelsesvej, men i grunden var det den samme dåb, idet det også i vanddåben var Jesu blod, der frelste, jvf. Paulus’ tolkning af dåben i Romerbrevet.\nHvis ikke dåben er et frelsesmiddel, hvad skal den så være? Lindevangs sogns dåbsritual giver måske svaret: en forkyndelse af en given frelse. Men hvis frelsen er givet, hvordan skal vi så opfatte Gud? Pardonner, c’est son métier? Så gøres evangeliet til en erkendelse i stedet for et budskab. Så peger forkyndelsen ikke hen på en handling, men på et faktum. Og som en følge heraf forsvinder det eskatologiske aspekt fra den evangeliske formaning, og tilbage bliver en moralsk formaning, der er sat i tjeneste for jordelivet og i sidste ende for mennesket selv. Som bekendt kaldes der i dag på en revision af dåbsritualet. Hvis det endelig skulle revideres, burde man gå den modsatte vej af Lindevang. Man burde fjerne den centrale og fremtrædende stilling, som betegnelsen af dåben som en velsignelse har i det nuværende ritual, og i stedet understrege dåbens karakter af Guds frelsende handling med den, der døbes. Man kunne tage anledning af korstegnelsen og udfolde, hvad der ligger heri med hjælp fra den paulinske dåbsteologi. Der findes også hos kirkefædrene et væld af eksempler på, hvordan dåben ses præfigureret i Det gamle Testamente – i israelitternes overgang over Det røde Hav, i syndfloden, ja sågar i den ildvogn, hvori Elias blev taget op til Himlen – for blot at nævne nogle få eksempler. Man kunne måske også hjælpe forståelsen af tilspørgslen med trosbekendelsen på vej, så den ikke så nemt blev opfattet som en slags efterprøvning af dåbskandidatens tro, men så vægten kom til at ligge på troens indhold: Den levende, handlende og frelsende Gud. I trosbekendelsen opridses jo så at sige dåbens forudsætning: Inkarnation, lidelse, død og opstandelse. Den er netop en forkyndelse af hvem, der frelser, så at troen har noget at tro på.\nLitteratur: Bibliothek der Kirchenväter findes på hjemmesiden: https://bkv.unifr.ch – citater herfra har jeg oversat fra tysk, herfra er citeret:\nGregor af Nyssa: Store Katekese.\nJustin Martyr: Dialog med jøden Tryfon.\nJustin Martyr: Første Apologi.\nTheophilus af Antiokia: Til Autolykus.\nDesuden: De apostolske Fædre, red. Cappelørn, Hyldahl og Wiberg, København 1985.\nIngesman og N.A. Pedersen: Kirkens Historie I, København 2012.\nIrenæus: Til Bevis for den apostolske Forkyndelse, København 1909.\nJ.N.D. Kelly: Early Christian Doctrines, London/New York 2000.